Жаҳонгир Муҳаммад׃ “ҚИЁМАТ КУНИ” (13) | Jahonnoma\nЖаҳонгир Муҳаммад׃ “ҚИЁМАТ КУНИ” (13)\nPosted on October 29, 2010 by What is going with my blog?\nБлогда ёзиб борилаётган тарихий-замонавий роман\nВашингтон, 2005 йил, 5-май\nАтрофда одамларнинг кўзи кўрмайдиган шарлар. Ҳар бир одамга биттадан шар. Бу кўринмас шарларга эшиклар ўрнатилган. Биттасидан кирилади ва иккинчисидан чиқилади. Кириш эшигига рўпара келиб қолганларга ичкарида етти сония вақт берилади. Бу ташқаридаги бир сонияга тенг. Уларга ана шу вақтда нариги дунёнинг жаннату дўзахи кўрсатилади. Кейин улар ташқарига чиқиб, кўрганларини “ҳазм этадилар”.\nКимдир ўтмиш ва келажак кўз олдимдан бир сонияда филм каби ўтди, деб қўя қолади.\nКимдир “Бу не ҳикмат?”, деб ажабланади.\nКимдир ўзига кўрсатилган ишоратни кўради.\nУларнинг орасида ўжарлари ҳам бор. Улар адашганлар… Адашганларни адаштириб шарнинг чиқиш эшигидан ичкарига олиб кирилади. Уларга етти кун вақт берилади. Ана шу етти кунда жаннату дўзахни ажратиш имконига эга бўладилар. Лекин бу ҳам аслида ташқаридаги бир сонияга тенг.\nМен ҳам адашганлардан бири эканманми, етти кун бошқа дунёни кездим.\nБепоён кенгликларни қоплаган дарахтлар…\nҲар бир дарахтнинг ўз ранги бор…\nРанглар шунчалик кўп ва тиниқки, қарасангиз кўзингизга нур оқиб киргандек бўлади.\nРанглар сизни маҳлиё қилади…\nРанглар сизни ошиқ этади…\nРанглар сизни куйлатади…\nБепоён кенгликларни қоплаган тоғлар…\nШу қадар баланд ва баҳайбат тоғлар…\nЧўққисини кўраман деб бошингизни кўтараверасиз, кўтараверасиз… Кўринмайди… Тоғлар ва унинг қоялари ҳам дарахтларнинг барглари каби рангдор…\nЖуда тиниқ ранглар… Қаники уларни кўчириб олишнинг имкони бўлса…\nБепоён кенгликларни қоплаган уммон…\nЗангори уммон. Шу қадар тиниқки, остида юрган жонзотлар филмдаги каби кўз олдингизда. Минг-минг балиқчалар саф тортган… Байроқ каби ҳилпираб ҳали у томонга, ҳали бу томонга сузишади. Уммон уларнинг Мустақиллик майдони… улар намойишга чиққанлар…\nУммон шу қадар каттаки, осмон унинг этагига илиниб қолган.\nУммоннинг сасига қулоқ солсангиз, дунёнинг барча мумтоз куйлари ундан ўғирланган.\nБепоён кенгликларни ўзига қаратган шаршаралар… Уввос солаётган онанинг саси каби. Бу сасда дард йўқ. Умуман бу ерда дард йўқлиги учун ҳам она бахтдан, севинчдан уввос солмоқда.\nБепоён кенгликларни қучган қушлар… Гўзаллик деган сўз жуда ожиз, бу қушларнинг ҳусни-жамоли бу сўзнинг бағрига сиғмайди.\nБепоён кенгликларни безаган жайдари ҳайвонлар…\nБепоён кенгликларни эгаллаган одамлар… Бахтиёр одамлар.. Ғамсиз одамлар…\nБалки девона бўлиб қолдимми деб ўйлади Сем. Аммо бу кейинги ўйлов эди. У ишоратни англагандан кейин бу ўйловнинг оёқлари мажҳул бўлиб қолди.\nСем ўзига-ўзи хулоса қилди׃ йўлда кетаётиб шундай ҳолни бошдан кечирсанг ажабланма, сен дўзахда яшаётган одамга жаннатнинг бир учқуни ана шундай қилиб кўрсатилади. Кўриб қол, дўзахдагиларга фақат кўриш насиб этади.\nСем ана шулар ҳақида ўйлар экан, Вашингтон монументининг ёнидан ўтиб, Линколн обидаси томон борарди. У Иккинчи жаҳон уруши тарихига бағишлаб қурилаётган ёдгорликни четлаб, ҳовуз бўйига чиқди. Ўнг томонда дарахтлар остига қўйилган скамейкалардан бирида ўтириб, умр йўлдошини кутмоқчи бўлди. Лекин унга Линколн обидаси ёнида кўришамиз, дегани учун ўша томонга қараб бораверди.\nСем бугун истеъфо берди. Ҳукуматни тарк этди.\nУ эрталаб Кондолиза Райс билан баҳслашди. Чуни одатдагидек, Кондолиза унинг гапларига қулоқ солмади׃\n-Мен собиқ СССР ҳудудларида яшаганларнинг аҳволини биламан ва бугун уларнинг ҳаммасига озодлик бағишлаш Худо йўлида қилинган энг буюк хизмат бўлади,-деди у Семнинг таклифларига жавобан.\nАслида Сем таклиф бермаганди. У Инқилоблар дастурининг давомига қарши чиқиб, ўз эътирозларини ёзганди.\nСем СССР ўрнида мустақил бўлган давлатларда яшаганлар демократия ва эркинликка муҳтож, лекин улар бунга ҳали тайёр эмас, деб ҳисобларди. У инқилоблар йўли билан олиб келинган демократия қисқа вақтда кучсизланади ва емирилади, бу эса умуман демократия деган тушунчанинг обрўйига путур етказади, деб ўйларди.\n-Сем, сен нега Ўзбекистонда инқилоб учун замин ҳозирланишига қаршисан?-деб сўради Кондолиза ундан.\n-У ерда яшаган халқлар минг йиллардан бери золимлар зулми остида бўлишган. Зеҳниятлари ҳам шунга мослашган. Улар раҳбар қаттиққўл бўлиши керак, деб ҳисоблайдилар. Ҳалигача уларнинг орасида Сталинни севадиганлари бор. КГБнинг раҳбари Андропов қисқа вақтга СССРни бошқарди, аммо уни қаттиққўллиги учун севишди, Черненкони унутишди, Горбачевни ҳам. Ўзбекистонда Нишонов, Усмонхўжаев деган собиқ раҳбарларни латта деб билишади. Каримов масаласида… эса тилда уни ёмон кўрганлар ҳам ичларида шунақа раҳбар керак деб биладилар.\n-Сен Ўзбекистонда бир неча йил ишлаб келдинг. Сен айтган номларнинг баъзилари менга таниш эмас. Майли бу бошқа масала. Сенинг билимингни ҳурмат қиламан. Лекин бугун биз Худонинг ҳукмини бажариш учун катта имкониятга эгамиз. У ердаги халқларга озодлик бериш керак!\n-Тўғри… Бироқ биз берган озодлик уларни қонга ботиради. Ўзбекистонда битта миллат яшамайди. Минглаб элатлар вакиллари яшайдилар. Бу Ленин ва Сталин томонидан тузилган сунъий жумҳурият. Эркинлик берилса, бир-бирини қиретим қилишади.\n-Сен Каримов билан яқин эмас эдинг, лекин унинг гапларини айтаяпсан…Бу масалада сен билан келиша олмаймиз!\n-Ундай бўлса, аввал Қозоғистонда синаб кўриш керак.\n-У ерда жиддий муаммолар йўқ. Қисман иқтисодий эркинлик бор. Қолаверса, Назарбоев ёмон эмас.\n-Нега бўлмас экан?\n-Буш ва Чейней буни қабул қилмайди. Улар Алиев томонида. Буни гапириб ўтиришга ҳам эҳтиёж йўқ.\n-Ади-десам, бади дейсан! Ҳали Гуржистон, Украинада ҳам келажак йўқ дерсан?\n-Бу борада ҳам фикрларим шаклланган. Гуржистон яхши танланди. Инқилобчи халқ гуржилар. Улар танклардан ҳам қўрқишмайди. Улар эркинликнинг қадрига етадилар.\n-Биз катта хато қилдик. Дарахтнинг шохларини кесиш билан оворамиз. Ҳамма кучни Россияга ташлаб, у ерда бир нарсага эришсак, қолган жойларда ўз-ўзидан ўзгаришлар бўлади. Улар Россиядан келадиган шамолда рақс тушишга ўрганишган.\n-Сенга нима бўлган ўзи? Ҳаётдан узилиб қолганмисан дейман? Ахир аввал шохлар кесилади, кейин дарахт қулатилади…\n-Бизнинг мақсад дарахтни қулатиш эмас-ку! Бизнинг мақсад дарахтни ҳам, шохларни ҳам яшатиш. Унга янгича ҳаёт бериш. Ҳозирги ҳолатда халқимизнинг солиқларидан тўпланган миллиардларни сарфлаймиз, у жойларда ҳам юзлаб одамлар ўладилар… натижа эса нолга тенг бўлади.\n-Сен Демократик партияга сотилмадинг-ми? Уларнинг оғзи билан гапираяпсан?\n-Ҳали биз режаларимизни жамоатчиликка очган эмасмиз-ку! Вақти келиб улар шундай десалар – улар ҳақ. Умуман мен бу ғоядан узоқ турмоқчиман.\n-Ҳа, бошқа иш топмоқчиман. Бу йил ўғлим ўқишга кирди. Бу ердаги даромадим етмайди. Бирорта олийгоҳда дарс бермоқчиман. Лекин айтиб қўяйин, гарчи Қирғизистон деган гап менинг оғзимдан чиққан бўлсада, ҳатто у ерда ҳам бизнинг демократия ишламайди.\n-Нима ишлайди? Ислом ишлайдими? Диктатура ишлайдими? Ислом Каримовнинг “Шарқ демократияси” ишлайдими?-Кондолизанинг жаҳли чиқди. Сем бунга парво қилмади. Чунки унинг жаҳлига ўрганиб қолганди. Шунинг учун ҳам совуққонлик билан жавоб қилди׃\n-Араб давлатларида диктатура ишламоқда-ку, уларда ҳам ишлайди. Улар демократияга тайёр эмас. Балки бир кун келиб тайёр бўлишар. Ўшанда ҳам биз эмас, уларнинг ўзлари буни ҳал қилишлари керак. Бу менинг қатъий фикрим. Омон қолинг? Аризамни почтадан юбораман!…\nСем шундай деб чиқиб кетди. Ҳатто хонасидаги нарсаларини ҳам йиғиштирмади. Зотан кейинги кунлар керакли нарсаларини уйига ташиб ҳам қўйганди. Чунки Кондализанинг командасида ишлай олмаслигини идрок қилганди.\nУ хотинига сим қоқиб, уни шаҳар айланишга ва тушликка таклиф қилди…\nСем бораётган йўлакдан беш юз метрлар нарида эса Оқ уй жойлашганди.\n…АҚШ Марказий Разведка Бошқармаси раҳбари Тенет ва Миллий Хавфсизлик масалалари бўйича маслаҳатчи Ҳадлей биргаликда президент Буш ҳузурига киришди. Президент МРБ раҳбарининг кундалик ҳисоботига кўз югуртирдида ҳужжатни столнинг бир четига қўйиб, маслаҳатчи Ҳадлейга юзланди:\n-Стиф, биласан, бугун учта телевидениега интервю беришим керак…\n-Биламан, жаноб президент, дастлаб Гуржистоннинг “Рустави 2” телевидениеси мухбирига…\n-Уларни кўпроқ нима қизиқтиради?\n-Биз Гуржистонни ҳар қандай шароитда қўллаймизми йўқми, менимча ҳамма савол шу атрофда бўлади.\n-Албатта-да! Буни ҳали Тбилисига борганда ҳам урғулаймиз.Ундан кейин Россиянинг НТВси кутиб турибди. Кеча Литва, Латвия ва Эстония телевидениеларининг мухбирларига берган суҳбатларингиз Россияда аллақачон шов-шув уйғотди. Уларнинг саволлари шу атрофда бўлади.\n-Ўзиям телемарафон бўлиб кетди. Кеча учта, бугун учта телевидениега суҳбат..\n-Чунки сафар – катта сафар. Ҳали Дания мухбирлари ҳам навбатда. Қайси мамлакатга бориладиган бўлса ўша мамлакатнинг халқига бир нарса деб қўйиш одат-да.\n-Бир нарса бўлганда майлику! Лекин бу баччағар мухбирлар ўзларининг президентларига беролмаган саволларни ҳам менга беришмоқда.\n-Бу ҳам бизнинг уларга демократия дарсимиз.\n-Жо, нима қиламиз, демократия дарсини давом эттирамизми? Инқилоблар нима бўлмоқда?- Буш шундай деб адашига – МРБ директорига юзланди.\nУ шу саволни кутиб турган эканми, қўлидаги папкани очиб, бир-иккита қоғозни олди ва президентга яқинроқ келдида:\n-Ўзбекистон ҳақида сиз билан гаплашмоқчи эдик,-деди.\nБуш пинагини ҳам бузмай сўради?\n-Жо, бу ана у Доннинг, яъни Рамсфелднинг “истон”ими?\n-Ҳа, Афғонистон масаласида бизга керак бўлган жой. У ерда ҳарбийларимиз ҳам бор, аммо Путин бизни у ердан қувмоқчи.\n-Путин… Путин… Жонга тегди бу урус. Ҳе, …,-Буш Путиннни буралаб сўкдида сўзида давом этди,- Бу КГБдан чиққан шумбола ёмон экан. Елкасини силаганимга ўзидан кетмоқда.\n-Дастлаб Болтиқ бўйи ва Гуржистонга боришингизни ҳам у ўзига қарши исён деб қабул қилмоқда.\n-Қабул қилаверсин! Исённи мен унга кўрсатиб қўяман, ҳали ўша Питтерсбургга борганда.\n-Питтерсбург! Питтерсбург! Қандай хохласам шундай айтаман!\nБуш ўрта бармоғини кўтариб қўйди. Бу аслида ҳақорат англамига келсада кўпчилик бунга кўниккан. Ҳозир эса Буш бу белгини олис-олислардаги Путинга кўрсатаётгандек эди.\n-Хуллас, яқин кунларда Ўзбекистонда…-деб сўзида давом этаётганди МРБ директори Буш унинг гапини бўлди׃\n-Буни менга эмас Донга, Рамсфелдга айт, у шуғуллансин! Аммо сен ҳам узоқда қолма!\n-Руслар Сороснинг баъзи одамларидан ҳам фойдаланишмоқчи. Кейин эса уларни ёмонотлиқ қилиш билан минтақадан қувишмоқчи. Яъни фaқaт ҳарбийларимизни эмас, балки бошқаларнинг ҳам оёғини узишмоқчи.\n-Соросга у ерларда нима бор ўзи? Қариб қуйилмаган чол! Агар ўйинга кириб қолганини англамаса, нима қилади у ёқларга бориб? У мени кетказиш учун 20 миллион доллар бераман деганди. Ана ўша 20 миллионини сарфлаб ўзини қутқазсин энди!\n-Агар сиз Ўзбекистон раҳбарини…\n-Уфф…! Жо, сен буни Кенди ва Дон билан гаплаш!\n“Бўрини йўқласанг қулоғи кўринади” деган каби эшикдан Кондализа кирди. Кондализа Бушнинг хонасига кутмасдан кириб келаверадиган яккаю ягона шахс. Бундай ҳуқуқ ҳатто Бушнинг хотини Лорада ҳам йўқ.\nБуш негадир Кондализага жуда ишонади ва унинг ҳар бир айтганини идамай бажаради. Балки Кондализанинг ақлли аёл бўлгани уни сеҳрлагандир? Балки уни энг содиқ дўст деб билар?\nКондализада бир неча эркакнинг кучи ва билими бор. У асли советшунос. Докторлик илмий ишини ҳам шу мавзуда ёқлаган. Рус тилини яхши билади. Айни пайда санъат ошуфтаси. Муз устида рақсга тушишни қойиллатади. Пианинода Чайковскийни “йиғлатиб юборади”. Буш ҳориб қолган пайтларда мусиқа чалиб, унинг музлаёзган қалбини эритиб қўяди. Лекин ўзининг қалби тошга айланган. Раҳм-шавқати йўқ. Асаби сал нарсага чақнаб кетади. Айтган гапидан чекинмайдиган – ўжар. Оналар азоби, болалар қисмати, инсон умри, табиат топталиши ҳақида куюниб гапирадиганлар унга ёқмайди. Турмушга чиқмаган. Бундай қалбидаги нафрат ва севгини ажратмаган аёлга дош берадиган эркак топилиши осон эмас.\nБуш уни кўриши билан׃\n-Кенди, бунга сен қандай қарайсан?-деди.\n-Нимага? Мушарраф масаласигами?- деди Кондализа икки Жога алоҳида, алоҳида қараш қилиб.\nУнинг Мушарраф пул олиш учун яна ўйин қилаётганини эслатгани Бушга ёқмади׃\n-Кенди, азизим, сен Мушаррафни орага суқма. У менинг одамим. Сен Дон билан бирга ана у Ўбакистон ҳақида ўйла!\n-Фарқи нима? Ҳаммаси битта “истон”! Мен эса бугун Гуржистон телевидениеси саволларига жавоб беришим керак. Бунинг устига мана бу хат келди. Конгресснинг 88 аъзоси қўл қўйиб мендан Ироққа қилинган ҳужум масаласида Англия билан бўлган шартнома матнини эълон қилишни сўрашмоқда. Мен сизлар билан шу масалани гаплашмоқчи эдим, аслида. Жо бўлса “истон” дан гапиргани гапирган.\n-Лекин бу сизнинг сафарингиз билан боғлиқ. Эртага демократияни ёйиш ҳақида қиладиган нутқингиз ҳақидаги гаплардан Путин ташвишда. Бугун Лавровдан нота ҳам олдик.\n-Лавро… у ким бўлди? Бирор испaн-писпанми?\n-Йўқ, Сергей Лавров…\n-Ҳмм…Путиннинг лайчасими? Бу Путин олдин унинг олдига эмас, Болтиқ бўйига боришимдан питирлаб қолди. Мени ҳам лайча қилиб оламан деган, шекилли! Аблаҳ!\n-У сизнинг Гуржистонга боришингиздан ҳам хафа. У бизни инқилобларнинг ташаббусчиси деб айбламоқда.\n-Тўғри, бундан тонмаймиз! Лекин нега нота беради? Истасанг, мана бу “Рустави-2” телевидениесига бериладиган суҳбатимга бирор нарса қўшайлик. Тузлаб қўямиз-ми? Жавобини берайлик!\n-Майли, зотан 8-Май куни Россияга бораман. Ўшанда Путин билан яхшилаб гаплашамиз.\n-Улар сизнинг Россиядан кейин Гуржистонга боришингизни исташмаяти. Буни инқилобни очиқдан-очиқ дастаклаш дейишмоқда.\n-Агар шунақа қилаверса, Украинага ҳам ўтиб келаман. Биз дунёга демократияни ёямиз дедикми, тамом! Бизни қайтарадиган куч йўқ!\nСуҳбатга яна Жо аралашди:\n-Улар мана шу дастуримизга зарба беришмоқчи. Сизнинг сафарингиз битиши билан кескин жавоб қилишмоқчи. Яъни бутун режаларимизни пучга чиқаришмоқчи. Инқилоб Қирғизистонга қадар етиб борди. Навбатда Ўзбекистон деб ўйлашмоқда. Путиннинг одамлари бу ҳақда Ўзбекистон раҳбарини ишонтириб ҳам бўлишди. Унга сизни Америка ағдариб ташламоқчи, деб жуда кўп фактларни беришган.\n-Фактлар? Қанaқа фактларни беради?\n-Юқорида айтдим-ку, унга бизнинг ноҳукумат ташкилотларимизнинг демократия борасида қилаётган ишларини кўрсатиб, буни сизнинг гапларингиз билан тасдиқлашмоқда. Уларнинг баъзилари Кендининг идорасидан ҳам грант олишади.\n-Бизда ҳам шундай маълумот бор,-деди Кондализа.- Мен элчихонадан бир кишини масъул қилиб Андижонга жўнатдим.\n-Анжан? Бу яна қанақа мамлакат бўлди?\n-Андижон! Бу мамлакат эмас. Бу Ўзбекистоннинг бир четидаги шаҳар. Улар бизга зарбани ана ўша ердан туриб уришмоқчи.\n-Парво қилма! Путиннинг елкасини яна бир марта силаб қўйсам, ҳаммаси изга тушади. У мен билан учрашуви олдидан шундай гаплар тарқатаётган ҳам бўлиши мумкин. Эски КГБ, туллак!\n-Лекин тузоққа тушиб қолишимиз ҳеч гап эмас. Ироқ масаласида қийин вазиятдамиз. Афғонистонда ҳам Путин оёғимизга болта урмоқда,-гапга аралашди МРБ раҳбари.\n-Жо! Шу Путинни кўра олмадинг-да! Гадонинг душмани гадо бўлади деганлари рост экан!\n-Аслида Ироқда ҳам Путин ва у билан бирга бўлган ана шундай дўстларимиз бизга қарши уришмоқдалар. Лекин буни айта олмаймиз, гапира олмаймиз. Энди демократия борасида ҳам бизнинг қанотимизни синдиришмоқчи.\n-Сен мени Путин билан урушга чақираяпсанми, Жо?\n-Йўқ, нимадир қилишимиз кераклигини айтаяпман.\n-Стефан, буларнинг гапи тугамайди, бўпти чақир, ана у мухбирлар киришсин,-деди Буш хаёлга толиб турган маслаҳатчисига.\n-Улар нариги хонада, тайёр, сизни кутишаяти.\nПрезидент ўтирадиган бу хонани Овал офис дейишади. Бу офис 19-аср бошида Оқ уйни кенгайтириш жараёнида бинонинг Ғарб томонида тухумсимон шаклда, лўнда қилиб қурилган.\nОфиснинг учта деразаси бўлиб, ҳаммаси жанубга қараган. Президент ўтирганда деразалар унинг орқа томонида қолади. Бу президент ишлайдиган жой ёруғ бўлиши учун қилинган. Агар битта дераза бўлганда президент столига қисман соя тушиши мумкин. Шунинг учун ҳар доим ёруғлик иниб туриши ҳисоб-китоб қилинган.\nЛекин ҳар қайси президент ишни шу офисни ўзига мослаш билан билан бошлайди. Гиламидан стол-стулигача, девор рангидан эшик бўёғигача ўзининг раъйига қараб ўзгартиради. Бушнинг иш столи деразаларнинг остида эди. У суҳбатдошлари билан мулоқот чоғида айлана стулни буриб, ташқарига назар солишни ёқтирарди.\nИш столининг олдинги қисмида бир-бирига қараган икки диван қўйдирган. Диванлар тугаган жойда эса иккита кресло. Азиз меҳмони бўлганда ана шу креслода ўтириб гаплашади.\nСенаторлар ёки 3-4 кишини бирдан қабул қилса, уларга дивандан жой кўрсатади. Бугунги каби суҳбатларни эса оёқ учида ўтказади.\nБуш ишлайдиган хонанинг тўртта эшиги бор. Шарқий эшик катта гулзорга очилади. У якка қолиб, сиқилган пайтлари шу эшикдан гулзорга чиқиб айланиб юради.\nҒарбий эшик эса бошқа бир кичик хонага бошлайди. У ерда китоб, газета ўқиши, бироз дам олиши ёки овқатланиши мумкин.\nШимолий-Ғарбий эшик асосий коридорга очилади.\nНиҳоят тўртинчи эшик президентнинг котиби ўтирадиган хонага қараган.\nБуш бир зум иккиланиб турдида, коридорга чиқадиган эшикни танлади. Лекин мухбирларни қабул қиладиган хонага бу томондан бироз узоқ эди. У хаёлга чўмган пайтлари доим узоқ йўлни танларди. Шу баҳонада озгина бўлсада, ҳам ҳаракат қилиб, ҳам ўзимни қўлга оламан, деб ўйларди.\nУ гуржи мухбирлар ҳузурига кириб келди ва уларга ҳазил қилди:\nҚирғизистон Бош прокуратураси Ўш ва Жалолобод вилоятларида 2010 йилнинг июн ойида рўй берган қирғин бўйича 4000га яқин жиноят иши очган, 3500 дан зиёд киши жабрланувчи сифатида қайдиятга олинган.\nПрокуратурага кўра, қонли тўқнашувлардан сўнг жанубда 355 шахснинг жасади топилган, улардан 197 нафари отиб ўлдирилган, 42 нафари ёқиб юборилган, 47 шахс чавақлаб ўлдирилган, 65 нафари турли тан жароҳатидан ҳалок бўлган, 4 шахс эса чўктириб юборилган. Жасадлардан жами 293тасининг шахси аниқланган.\nБироқ мустақил манбалар қирғизлар ва ўзбеклар ўртасида рўй берган қонли тўқнашувлар қурбонлари сони 2000 дан ортиқ экани ва тергов бир томонлама-ўзбекларга қарата йўналганини айтишмоқда.\nFiled under: Qiyomat kuni |\n« Jahongir Muhammad: “Qiyomat kuni” (13) Саволга жавоб »\nРашид, on November 1, 2010 at 4:50 pm said:\nЖаҳонгир ака, битта саволим бор эди. Сиз ўзингиз айтгандек фаол сиёсатни ташлаб кетгансиз. Бу сиёсатдан узоқ тураман дегани. Агар ҳамма шундай қилиб ўзини сиёсатдан четга олса, келажагимиз нима бўлади? Ўқувчи.\nJM, on November 1, 2010 at 5:11 pm said:\nБу ҳақда ёзганимда мен фаол сиёсатдан кетганимни айтгандим. Бунга ҳам бир йилдан ошди. Бу дегани бирор-бир ташкилотга аъзо эмасман, бирор ташкилот сафида туриб сиёсат юргизмайман дегани. Бу қадар оддий. Бугун ҳам фикримда собитман. Лекин ўшанда ёзганимдек, бу дегани сиёсатдан бутунлай кетдим дегани эмас.\nҲаётнинг ўзи сиёсат, ҳар бир айтилган гап сиёсат. Бунинг устига ўз мустақил қарашингиз ва ўз мустақил позициянгиз бўлса, унда ҳар бир айтган сўзингиз ҳам фаол сиёсатдан иборат бўлади.\nДемак, мен фаол сиёсатдан кетганим билан сиёсатдаги фаолиятим ҳали ҳам фаол деб ҳисоблайман. Чунки сиёсатга ҳар ким қўлидан келгани қадар ҳисса қўшса, сиёсат жамиятнинг таянч нуқтасига айланади.\nМенинг қўлимдан келгани ёзувларим. Буни эса четга сурмай, вақтим етмаганига қарамай фаол давом эттираяпман. Сиёсатдан кетдим деб бир жойда пусиб ётганим йўқ. Ёзганларимнинг ҳаммаси сиёсатдан иборат бўлиб қолмоқда. Сиёсат бўлганда ҳам энг тепаси. Ҳатто “Носиёсий…” деб ном қўйсам ҳам турган битгани сиёсатга айланиб кетмоқда. Шунинг учун мендан хафа бўлишингиз нотўғри.


Хоразмда қўлга тушган шахс Тошкентдаги шеригини...\n04.07.2020 10:17 0 3618\nҲазорасп туманидаги мактаб ўқитувчиси С.Д. фуқаро С.нинг қизини танишлари орқали олий ўқув юртига ўқишга киритиб қўйиш эвазига 6000 АҚШ доллари олган вақтида ашёвий далил билан ушланганди.\nТезкор тадбир шу билан якунига етмади. Негаки, қўлга олинган С.Д. «ўқишга киритиш иши»да ёлғиз эмаслиги, Тошкентда шериги бор эканини гуллаб қўйгач, тадбир пойтахтда давом эттирилди. Натижада унинг жиноий шериги Л.С. (Ўзбекистон давлат жисмоний тарбия ва спорт университети ўқитувчиси) 3500 АҚШ долларини олган вақтида қўлга олинди.\nБош прокуратура матбуот хизматига кўра, ҳар икки ҳолат юзасидан фирибгарлик ва пора беришга қасд қилиш аломатлари билан жиноят иши қўзғатилди.


Seoul Mun – тижорат кўчмас мулки истиқболли сармоя\nЛойиҳанинг ноёб концепцияси муваффақиятли тижорат ва дам олиш учун замонавий ёндашувни бирлаштиради. Харидлар, гастрономия, кўнгилочар, фаол дам олиш ва кундалик сайрлар – буларнинг барчаси уч қаватли ўзига хос бўлиб, сой бўйида жойлашган.\nАҳоли гавжум туманда жойлашган масканнинг афзалликлари ва ҳар қандай бизнес тури учун кенг имкониятларининг комбинацияси Seoul Mun лойиҳасини, шубҳасиз, фойдали сармояга айлантиради. Жойларнинг майдони 15 дан 1000 квадрат метргачани, шифт баландлиги эса 6 метргачани ташкил этади. Бу сизга максимал фойда олиш учун жойни ўзгартириш ёки кўплаб вариантларни амалга оширишга имкон беради.\nDream City Development компаниясининг сотув офисида Seoul Mun лойиҳасининг 78 квадрат метр майдонга эга кўчмас мулки макети намойиш қилинган бўлиб, жойни икки даражали қилиш орқали 130 квадрат метр фойдали майдон ташкил этилган. Шу орқали харидорларга масканнинг афзаллиги намойиш этилган.\nКомпания сизни сув бўйидаги марказнинг бир қатор ўзига хос хусусиятлари билан танишишга таклиф этади. Шунингдек 27% гача чегирмалар эксклюзив таклифини тақдим этади. Акция чекланган муддатга амал қилади.\nБатафсил маълумотларни Dream City Development сотув офисидан олишингиз мумкин.\nМанзил: Тошкент шаҳри, Фурқат кўчаси, Тashkent City ХИМ\nМўлжал: Халқлар дўстлиги майдонидан Алишер Навоий шоҳкўчаси томон йўл


Лондондаги Биг Бен соати бонг урмади\n17:40 / 21.08.2017\nЛондондаги Биг-Бен минорасининг дунёга машҳур соатлари душанба куни бонг урмади. BBC шу ҳақида хабар берди.\nСоатни таъмирлаш режалари ҳақида ўтган йили маълум қилинган эди. Ўшанда соатни бир неча ойга тўхтатиш режалаштирилганди. Ўтган ҳафта эса Жамоатчилик палатаси танаффус тўрт йил, яъни 2021 йилгача давом этишини маълум қилди.\nБританиянинг қатор сиёсатчилари бу ғояга қарши чиққан. Хусусан, Буюк Британия бош вазири Тереза Мэй бундай узоқ танаффусни танқид қилди ва "Биг-Бенни тўрт йил сукут сақлашга мажбур қилиш нотўғри" эканини таъкидлади. Шундан сўнг Британия парламенти Елизавета минорасини қайта таъмирлаш режасини кўриб чиқишини маълум қилди.\nСоатларнинг тўхташига доир қарор хавфсизлик нуқтаи назаридан эълон қилинган.\nҲозирча Британия ҳукумати қиймати 5,7 миллиард фунтни ташкил қилиши мумкин бўлган лойиҳани мувофиқлаштирмаган. Юқори нарх барча муҳандислик тизимларининг тўлиқ алмаштирилиши зарурлиги билан изоҳланмоқда, улар 1950-йиллардан буён янгиланмаган.\nАнъанага кўра, сўнгги 157 йил давомида Биг Бен ҳар 15 дақиқада жаранг сочади. Бу анъана охирги марта 2013 йилда мамлакатнинг собиқ бош вазири Маргарет Тэтчернинг дафн маросими сабаб бузилганди. Шунингдек Биг Бен 1965 йилда, Уинстон Черчиллнинг ўлими муносабати билан ҳамда Биринчи жаҳон уруши йилларида ҳам бир неча марта тўхтатилган.\nОхирги марта механизмнинг профилактика ишлари 2007 йилда ўтказилган.\nТаъкидлаш жоизки, минора соатлари 1859 йилнинг 31 майида ишга туширилган. Соат механизмининг умумий оғирлиги 5 тоннани ташкил қилади, циферблат диаметри - 7 метр. Биг Бен Лондоннинг асосий рамзларидан бири ҳисобланади.\nЛондон соат Биг Бен


Меъёрий очлик танани филтрлайди — мутахассислар\n14:18 / 05.04.2022\nKun.uz очликнинг инсон организмига таъсири, кимларга оч қолиш тавсия этилмаслиги бўйича мутахассисларга мурожаат қилди. Уларнинг сўзларига кўра, қисқа муддатли очликда танадаги эскирган ҳужайралар парчаланиб, янгилари пайдо бўлади, қариш жараёни секинлашади.\nЖарроҳ Озод Шукруллаевнинг сўзларига кўра, 1 кунлик қисқа муддатли очликнинг фойдалари илм-фанда исботланган.\n“2016 йилда, – дейди у – 1 кунлик очликка асосланган илмий иши учун япон олими Ёшинори Оҳсуми Нобел мукофотини олган. У 1 кунлик очлик вақтида ҳужайралар ўзида тўплайдиган қолдиқ моддаларни парчалашини исботлаган. Бу нарса аутофагия деб номланади. Ва бир кунлик очликда ҳужайрадаги эскирган қисмлар ва кичкина лизосомалар деб аталадиган кичик фермент сақлайдиган қисмлар парчаланади”, дейди у “Пульс 1141” кўрсатувида.\nОзод Шукруллаев қисқа муддатли очликнинг организмнинг турли қисмларига ижобий таъсирини санаб берди. Унга кўра, қисқа вақт давом этадиган очлик организм захирасини фаоллаштиради.\nҚариш жараёни. Қисқа муддатли очликда қариш жараёнида терида йиғиладиган пигментлар, эскирган ҳужайралар парчаланишни бошлайди. Парчаланган қисмларнинг оқсил заррачаларидан янги ҳужайралар пайдо бўлади.\nТеридаги тошмалар. Очлик даврида организмда яллиғланишни фаоллаштирадиган медиаторлар камаяди. Юздаги ҳуснбузар, псориаз каби касалликлар, ички ва ташқи яллиғланиш, аллергия касалликлари кескин қисқаради.\nСаратон ҳужайралари. Онкологик ҳужайралар одам организмида доим мавжуд. Улар кун давомида пайдо бўлади ва йўқолади. Бундай ҳужайраларнинг парчаланиши очлик давомида жадаллашади.\nНерв ҳужайралари. Очлик даврида нерв тўқималарининг ўсиш фактори ажралади. Нерв ҳужайралари тармоқланишни бошлайди. Яъни нерв тўқималари ўсади. Невр ҳужайрасининг бошқа ҳужайралар билан алоқалари кўпаяди. Бундан ташқари, нерв ҳужайраларини озиқлантирадиган глиал ҳужайралар очликда кўпайиши ва атрофидаги ҳужайралар билан тармоқланиши ортади.\nҚисқа муддатли очликнинг ички аъзоларга таъсири\nДиетолог Осиё Исмоилованинг қўшимча қилишича, қисқа муддатли очликда тананинг ички аъзолари ҳам дам олади. Айниқса, жигар фаолияти яхшиланади.\n“Жигар 500дан зиёд вазифани бажарди. 5-10 йил олдин еган маҳсулотларимизнинг токсинлари ҳам жигарда сақланади. Биз филтр идишларини ҳар 4-6 ойда алмаштириб турамиз, лекин жигарни бундай алмаштиришнинг иложи йўқ. Қисқа муддатли очлик бизга шундай имкониятни беради.\nИнсоннинг 10 килограммдан кўп ортиқча вазни бўлиши ёғли гепатознинг биринчи босқичи ҳисобланади. Инсон ортиқча ва кўп нарса еганда биринчи жигарни ёғ босади. Бунинг олди олинмаса, ўт қопи ҳам ишдан чиқиши мумкин. Ўт қопидаги сафро эса маҳсулотлардаги энг керакли, ёғда эрийдиган витаминларни ўз жойига юбориб туради”, – дейди диетолог.\nШунингдек, инсон доимий ва ҳаддан ташқари кўп овқат еганда инсулин даражаси ортади ва одам семиришни бошлайди. Чунки бу гормоннинг вазифаси биз еяётган маҳсулотлардаги углеводларни ҳужайраларга жойлашдан иборат. Ҳужайралар эса кенгайиш хусусиятига эга. Қанча кўп овқат есак, инсулин кўпайган сари унинг вазифаси ҳам ортаверади ва инсулин ҳар хил ўсимталар, киста миомалар, папилломалар пайдо қилишга сабаб бўлади. Овқатланишни қисқа муддатли тўхтатиш орқали инсулинни тушириш мумкин.\nОчлик меъёрида бўлиши лозим\nАлтернатив тиббиётда очлик билан даволаниш усуллари ҳам қўлланилади. Бироқ очлик меъёрида бўлиши зарур. Бу меъёрнинг умумий чегараси йўқ, у ҳар бир кишининг ўз организмига қараб ўта индивидиуал бўлади.\nТошкент тиббиёт академияси овқатланиш гигиенаси кафедраси профессори, тиббиёт фанлари доктори Гули Шайхованинг сўзларига кўра, узоқ давом этган очликда (бир неча ҳафтагача ҳеч нарса емаслик ва/ёки фақат суюқлик ичиш) тўқималарнинг функционал фаол оқсиллари парчаланиши ва йўқотилиши, витаминлар, минерал моддалар камайиб кетиши, қонда пешоб кислотаси, ёғлар ва оқсилларнинг тўлиқ оксидланмаган маҳсулотлари тўпланиши, организмнинг кислотали-асосий ҳолати метаболик асидоз томонга сурилиши содир бўлади.\nКлиник жиҳатдан, бу ҳолат кескин артериал гипертензия, гипогликемик ҳолатлар (қондаги глюкоза миқдори пасайиши), психоэмоционал бузилишлардан тортиб то руҳий бузилишларгача, полиневритлар кўринишлари ҳамроҳлик қиладиган гиповитаминозлар, тери ва сочлар шикастланиши, темиртанқис анемиялар билан бирга кечиши мумкин.\nЮрак мушаклари оқсиллари парчаланишидаги ўзгаришлар туфайли юрак етишмовчилигидан, миокард инфарктидан, ошқозондан қон кетишидан, шунингдек, очликдан кейин ўта қуюқ овқат истеъмол қилинганлигидан ошқозон ўткир шишиши туфайли вафот этиш ҳолатлари тасвирланган.\n“Узоқ вақт оч қолиш асоратларини, – дейди Шайхова, – индивидуал тарзда ўрганмай олдиндан айтиб бўлмайди. Айнан шу сабабли ҳам парҳез овқатланиш фақатгина анъанавий даволаш усуллари клиник самара бермаган ҳолатда танланадиган услуб сифатида кўрсатиб ўтилган. Жуда кўп касалликларда узоқ вақт тугул, ҳатто қисқа вақт давомида оч қолиш ҳам мумкин эмас”.\nҚандай ҳолатда оч қолишга рухсат этилмайди?\nГули Шайховага кўра, қандли диабет, юрак-қон томир касалликлари, ошқозон, ўн икки бармоқ ичак касалликлари, сурункали холецистит касалликлари, буйракларда тош касалликларида оч қолиш мумкин эмас.\nСемизликда ва ўткир панкреатит, ўткир холецистит, қон кетиши билан оғирлашган ошқозон ва ўн икки бармоқли ичак яраси каби баъзи бир касалликларда, шифокор назорати остида бир кеча-кундуз овқат ейилмайдиган озиш кунларида баъзи парҳез схемаларига йўл қўйилади.\nУзоқ ёки қисқа муддатли – 7-10 кун очликни соғлом одамларни “соғломлаштириш” учун тавсия этишга ҳеч қандай асос йўқ, беморларнинг эса ўз-ўзини очлик билан даволаши ўта хавфлидир.


Жараён 29.12.2018 361\nБутун дунёда тарихчи олимлар, сиёсатшунослар, ҳарбий мутахассислар томонидан буюк ватанпарвар бобомиз Амир Темур ва унинг ҳарбий стратегиялари катта қизиқиш билан ўрганилган бўлса-да, ҳали бу борада қилинган ишлар етарли даражада деб бўлмайди. Амир Темур ва унинг саркардалари ўртасидаги ўзаро ҳарбий муносабатлар, саркардаларнинг олдига қўйилган вазифаларни бажаришдаги жасоратлари ва Соҳибқироннинг ҳарбий саркардаларни танлашдаги амалиёти тўғрисидаги асарлар йўқ ҳисоби. Демак, Соҳибқирон Амир Темур ҳаёти ва фаолиятининг биз билмаган қирралари ҳали жуда кўп.\nТарихдан маълумки, Амир Темур давлати жуда юқори салоҳиятга эга бўлган, лекин унинг армияси ҳақида ёзилган тарихий ҳужжатлар жуда кам. Буюк Жаҳонгирнинг армияси қандай ҳарбий тактика ва стратегия қўллаган, қандай қурол-яроққа эга бўлган ёки қўшинни кимлар бошқарганлиги ҳақидаги маълумотлар ҳозиргача чуқур ўрганилмаган.\nАмир Темур душманларга шафқатсиз бўлиш билан бирга, у ҳайратланарли даражада, ҳарбий истеъдодга эга бўлган. Унинг қўшини лашкарбошилари ҳақида топиш мумкин бўлган барча маълумотлар XV аср бошида ёзилган икки "Зафарнома" китобида мавжуд. Уларда Амир Темур ҳарбий юришлари барча тафсилотлари билан келтирилган. Ундан ташқари, Ғиёсиддин Алининг "Амир Темурнинг Ҳиндистонга юриши" китобида Соҳибқирон лашкарбошилари ҳақида батафсил биографик маълумотлар бор. Испания элчиси Руи Гонсалес де Клавихонинг "Самарқандга Темур саройига саёҳат кундаликлари" (1405 - 1406 йиллар) китоби Амир Темур давлати ҳақида шу вақтгача дунё ва Европа олимларига яхши таниш бўлган ягона асар ҳисобланади. Баъзи матнлар форс ва араб тилидан бошқатдан таржима қилинган.\nАмир Темур атрофига болаликданоқ дўстлари ва мактабдошларини (Аббос баҳодур, Жаҳоншоҳбек, Қимори иноқ, Сулаймоншоҳбек, Идику Темур, Сайфуддинбек, Ҳиндушоҳ, Қарқара ва бошқалар) тўплаб, биргаликда машқ қилар, мусобақаларда иштирок этишар, аста-секин навкар бўлишиб ва ҳарбий гуруҳга бирлашиб, ҳарбий бўлинма сифатида шакллана борган. Кейинчалик улар Соҳибқирон қўшинида лашкарбошилик даражасигача кўтарилганлар.\nАмир Темур янги стратегияларни қўллашда анча жасоратли ва узоқни кўра олувчи шахс бўлган. Жумладан, мўғул хони Тўхтамишхон билан 1391 йилда бўлган Қундузча жангида ҳали ҳеч қайси жангда қўлланилмаган "етти қўл" усулидан фойдаланади. Бу хилдаги жойлашув Тўхтамишхон қўшинини жанг бошиданоқ саросимага солиб қўяди.\nБоязид билан бўлган жангда ҳам Амир Темур шижоат кўрсатади. Қоровул Соҳибқиронга Боязид қўшинлари чарчаган ҳолда жанг майдонига етиб келганлиги хабарини етказади. Амир Темур шу заҳоти отлиқ сипоҳийлар қўшинини жанг майдонига киритади. Бу қўшинга (Баранғар қисм) Соҳибқироннинг ўғли Мироншоҳ мирзо саркарда этиб тайинланган эди. Бу усул ҳам жангда Амир Темурнинг қўли баланд келишини таъминлайди. Сабаби, у душманни маҳв этишда вақтни жуда муҳим омил ҳисоблаган. 1402 йилнинг 2 декабрида Эгей денгизи бўйидаги Измир қалъасини Амир Темур қўшинлари қўлга киритади. Турклар эса бу мустаҳкам қалъани ўн йил қамал қилиб ололмаган. Бундан келиб чиқиб айтиш мумкинки, Соҳибқирон армиясида ҳар бир аскарнинг руҳияти олдига қўйилган мақсадни жуда тез фурсатда ва хар қандай шароитда амалга оширишга қаратилган.\nФикримизча, Амир Темурнинг барча лашкарбошиларини ҳарбий усталик бўйича уч гуруҳга бўлиш мумкин:\nБиринчи гуруҳ "истеъдодли саркардалар" бўлиб, туғма ҳарбий иқтидорга эга бўлган лашкарбошилардир. Улар орсида Хўжа Сайфиддин, Жаҳоншоҳ Баҳодир, Муҳаммад Султоншоҳ, Усмон Баҳодир, Шайх Нуриддин номлари бор. Амир Темур ушбу саркардаларини жуда яхши кўрган ва улар билан қон-қариндош бўлишга ҳаракат қилган.\nИккинчи гуруҳ бу "тайинланган лашкарбошилар" бўлиб, улар Темурга яқин кишиларнинг ўғиллари саналади. Улар орасида Сулаймоншоҳ, Худайдод, Бердибек деган номлар бор. Уларнинг ҳарбий иқтидори, бир сўз билан айтганда "турли хил" бўлган. Хусусан, Амир Темурнинг куёви Сулаймоншоҳ бошида ҳарбий ишга уқуви бўлмаган, лекин кўп йиллик юришлар даврида тажриба орттириб, кейинчалик муносиб саркардага айланган.\nУчинчи гуруҳ саракардалар "меросхўр саркардалар" бўлиб, уларга Амир Темурнинг болалари Умар шайх ва Мироншоҳ ҳамда набираси Муҳаммад Султон кирган. Ушбу гуруҳ билан Амир Темурнинг шахсан ўзи шуғулланган. Буюк Саркарда улар олдига тобора мураккаб ҳарбий масалалар қўйиб, ўқувчиларнинг ҳарбий маҳоратини ошириб борган.\nСоҳибқироннинг шахсий ҳарбий таланти ва кўп йиллик жанговар тажрибаси ўз натижасини берди ва унинг фарзандлари замондошлари орасида "қобилиятли лашкарбошилар" номига сазовор бўлди. Темурнинг набираси Муҳаммад Султон эса буюк саркарда бўлиб етишди. Жаҳоншоҳ Баҳодир ҳам Амир Темурнинг энг қобилиятли лашкарбошиларидандир. У шиддат ва сиқувни совуққонлик ва қайсарлик билан бирга ишлата олган. Ажойиб тактик ва қобилиятли стратег бўлган. Мазкур саркарда ўзининг қисқа умри давомида Ўрта Ер денгизидан Иртиш дарёсигача бўлган ҳудудларда жанг қилган. XIV аср охирида унинг Олтин Ўрда қўшинларини тор-мор қилиши Рус давлати шаклланиши учун катта ижобий роль ўйнаган. Ўнлаб жангларда ғолиб чиққан Жаҳоншоҳ фитна қурбони бўлган, деган қарашлар мавжуд.\nСоҳибқирон армиясида жангларда алоҳида жасорат кўрсатган ҳарбий амирларга баъзи имтиёзлар берилган. Жумладан: қайси бир амир бирон қўшинни енгса ёки вилоятни фатҳ этса, у туғ, ноғора, баҳодирлик мартабаси, давлат кенгашларига бемалол кириш ҳуқуқи ҳамда бирон сарҳаднинг ноиблиги билан сийланган. Лекин лашкар ҳарбий юришга чиққан вақтда айниқса интизомга қаттиқ риоя қилган. Ҳар бир бўлинманинг айлбоши, қўшинбоши, туман оғаси ва амири лашкар каби лавозимлари бўлиб, улар ўз ўринларини яхши билишар ва вазифасига қатъий риоя қилишар эди.\nАмир Темур қўшинида "йаёқлар", яъни пиёда аскарлар алоҳида ўрин эгаллаган. Жанговар сафга тизилган пиёда қисмлар отлиқлардан олдинда турар ва душман ҳужум қилган вақтда чоҳлар ва тўралар-мудофаа иншоотлари орқасига яширинган ҳолда биринчи бўлиб жангга киришган. Шунинг учун ҳам қанотдаги туман оға ва қўшин амирлари пиёдалар билан отлиқларни жанговар тартибда жойлаштиришга катта эътибор беришган. Бундай жойлаштирилиш таркиби "ясол" деб юритилган.\nСоҳибқирон ўз қўшинини турли жанговар қурол-яроғлар, ўт ва тош отар тўп-раъдандоз, тош отар манжаниқ ва ўзиотар қуроллар билан қуроллантирган, муҳораба қилишнинг янги ҳарбий услубларини қўллаган. Ўз қўшинидаги ҳар бир қаршилик ва норозиликка кескин зарба берган. Ёки кутилган хавф рўй бермасдан туриб, унинг олдини олиш чораларини кўрган.\nАмир Темур қаттиққўл саркарда, талабчан давлат арбоби хусусиятларига эга бўлган шахсдир. У қобилиятли кишиларни ҳамда ўз ишининг моҳир усталарини қадрлаган ва ўрнак қилиб кўрсатган. Кучли сиёсати туфайли ҳам улкан давлат барпо қила олган.\nБуюк соҳибқирон бобомиз ўзининг бутун ҳаёти ва жамики инсоний фазилатлари билан ҳар бир юртдошимиз учун ватанпарварлик бобида чинакам ибрат намунасидир.\nЎзбекистон Республикаси Миллий гвардияси ҳарбий техника институтининг курсанти


Иҳота дарахтзорларининг фойдали хусусиялари | Ўрмон хўжалиги давлат қўмитаси расмий веб сайти\nИҳота дарахтзорларининг фойдали хусусиялари\nЭкилган иҳота дарахтзорлари иқлимни мўтадиллаштириб гармсел шамолларидан табиатга ва экинларга зарар етказишдан ҳамда қум ва тупроқ кўчишидан химоя қилади.\nЖийда, қайрағоч ва тут каби дарахтлар ернинг захини олади, шўрланишни камайтиради ва тупроқ эрозиясини олдини олади. Бундан ташқари, пахтачиликда иссиқ гармсел шамолларидан, зарарли ҳашоратларини кўпайишидан ва экинларни баргларини қовжиратиб ҳосил ташлашдан ҳимоя қилади ва нам сақлайди.\nҒаллачиликда эса шамол натижасида ғаллаларни ётиб қолишидан, замбуруғли касалликларининг (занг, қора куя) тарқалишини олдини олади.\n2020 йилдан бошлаб экилаётган иҳотазорларни кўпроқ қисмини тут дарахти экилаётгани икки томонлама фойда бермоқда. Биринчиси иҳота сифатида бўлса, иккинчиси ипак қуртига озуқа сифатида бўлиб, бу мамлакатда муҳим соҳалардан бўлган пиллачиликни ривожлантиришга асосий омил бўлиб хизмат қилади.\nЭкилаётган иҳотазорлар экинларни зарарли ҳашоротлардан ҳимоя қилибгина қолмасдан фойдали ҳашоротларнининг ҳам кўпайишига имкон яратади ҳамда кучли шамол ва бўронларни таъсирини камайтиради.\nБарпо этилаётган иҳотазорлар иссиқ гармсел шамоллари билан биргаликда сув сарфини тежамкорлигига ҳамда ҳосилдорлигини оширибгина қолмай шунинг баробарида:\nэкин майдонида микроиқлим яратади намликнинг кўтарилиб кетишини олдини олади;\nқушларнинг кўпайишига имкон яратилади. Фойдали қушлар томонидан зарарли ҳашоратларга қирғин келтирилади ва натижада қишлоқ хўжалик экинларинг кўчак қурт, кузги тунлам ва бошқа зараркунандалар билан зарарланишининг қисман олди олинади;\nкучли шамол ва бўронларнинг узоқ масофаларга чўзилишини олдини олади (1000-1500 метр масофада шамолни пассив ҳолатга келтиради);\n«Ўрмонқурилиш» давлат унитар корхонасини\n← Фарғона Вилояти Бағдод туманидан қуйидаги мурожаат келиб тушди Ўрмон хўжалиги илмий тадқиқот институти →


Хитой 2014 йилда металларнинг занглаши туфайли 300 млрд доллар йўқотди\n10:50 / 26.07.2017\nХитойлик олимлар ҳисоб-китобига кўра, 2014 йилда металлар занглаши ва унинг оқибатлари мамлакат иқтисодиётига тахминан 310 млрд долларлик зарар етказган. Тегишли тадқиқот npj Materials Degradation журналида эълон қилинди.\nЗанглаш ҳолатларидан энг кўп зарар транспорт ва радиоэлектрон соҳаларга тўғри келган. Мутахассисларнинг ҳисоб-китобига қараганда, металларнинг занглаши туфайли ҳар йиллик иқтисодий зарарни 115 млрд долларга қадар қисқартириш мумкин. Бунда уларнинг эскиришини олдини олиш бўйича профилактик тадбирлар кенгайтирилиши лозим.\nМутахассисларнинг фикрича, бундай жараёнлар ичига занглаш ингибиторларини жорий этиш, занглашни секинлаштирувчи махсус мойлар ва электрокимёвий ҳимоя киради. Транспорт соҳасида ушбу тадбирларни молиялаштириш 2014 йилдаги инвестицияларнинг тахминан 4 фоизини ташкил этган.\nХитой металл занглаш


07:43 / 02.06.2017\nОлимлар Австралия соҳиллари яқинида "юзи йўқ" бўлган антиқа балиқни тутиб олишди, деб хабар бермоқда Phys.org портали.\nTyphlonus nasus деб номланувчи, чуқур сув остида яшовчи балиқ кўзга эга эмас, унинг оғзи эса танасининг пастки қисмида жойлашган. Балиқнинг бурун тешикларини топиш жуда мушкул, сузгичларини эса кўришнинг имкони йўқ.\nУшбу тур илк маротаба 1870-йилларнинг ўрталарида Challenger кемаси илмий экспедицияси томондан таърифланган эди. Бу балиқ 1873 йилда Папуа-Янги Гвинея соҳиллари яқинида ушланган, шундан кейин тадқиқотчилар бундай жонзотни бошқа учратишмаган.\nОлимлар балиқни 4 км чуқурликда тутиб олишган. Тутилган антиқа сув жонзотининг узунлиги 40 см ни ташкил қилган. "Бу Ернинг энг кам ўрганилган соҳаларидир. Балиқда гўёки иккита дум қисми борга ўхшайди", деб айтган Investigator кемасидаги илмий экспедиция бошлиғи Тим О'Хара. Экспедиция давомида Австралиянинг шарқий соҳилбўйида олимлар минглаб денгиз жонзотларини тутишга муваффақ бўлишган. Улардан аксарияти аввал фанга маълум бўлмаган антиқа жонзотлар бўлиб чиққан. Жумладан, улар орасида бош қисмида ёруғликка таъсирчан пластиналар бор бўлган балиқ, учта сузгичи билан сув тубида турувчи балиқ аниқланган.\nАвстралия "юзи йўқ" балиқ


Alienware’нинг янги ноутбукларини нигоҳ билан бошқарасиз! - Terabayt.Uz\nAlienware’нинг янги ноутбукларини нигоҳ билан бошқарасиз!\nIntel компаниясининг саккизинчи авлод – Coffee Lake процессорлари расман тақдим этилиши биланоқ, мазкур чипсет базасида ишловчи ноутбуклар ҳам намойиш этилди. Энди улар сафига Alienware брендининг иккита лаптопи ҳам қўшилди.\nAlienware компаниясининг янги тақдим этилган 15R4 ҳамда 17R5 моделлари мазкур бақувват процессорга таянишдан ташқари, бошқа жиҳатлари ҳам эътиборга лойиқ. Масалан, улар дисплейининг янгиланиш частотаси 120 герцгача, видеокартаси эса NVIDIA GeForce GTX 1080’гача бўлган версияларда тақдим этилган.\nЛекин бу ҳам ҳали ҳаммаси эмас. Alienware 17R5 ноутбуки нигоҳ билан бошқариш функциясини ҳам қўллаб-қувватлайди.\nAlienware 15R4 моделининг экрани диагоналига 15,6 дюймлик бўлиб, икки хил талқинда ишлаб чиқарилади: бири янгиланиш частотаси 120 Гц.гача бўлган Full HD форматидаги, иккинчиси эса NVIDIA G-Sync технологиясини қўллаб-қувватловчи, 60 Гц частотали Ultra HD форматли дисплейга эга.\nИккинчи ноутбук – Alienware 17R5 эса 17,3 дюймли экранга эга ва у ҳам дисплей турига кўра бир неча талқинларда чиқарилган. Булар – Full HD (60 Гц), Quad HD (120 Гц) ҳамда NVIDIA G-Sync технологиясини қўллаб-қувватловчи Ultra HD (60 Гц) форматидаги дисплейга эга талқинлардир. Шунингдек, 17R5 моделли лаптопнинг айрим моделларида Tobii тизими ёрдамида нигоҳ билан бошқариш имкони тақдим этилган.\nЎҚИНГ: Acer Nitro 5 – олти ядроли Coffee Lake-H процессорига эга илк ўйинбоп ноутбук такдим этилди\nҲар иккала русумдаги ноутбук ҳам 32 гигабайтгача ҳажмли, DDR4-2666 турига мансуб тезкор хотира билан таъминларган. Доимий хотира сифатида уларга 1 терабайтгача ҳажмли иккита M.2 турли сақлагич ўрнатилган. Уларда график имкониятлар учун AMD Radeon RX 570, NVIDIA GeForce GTX 1060 OC, GeForce GTX 1070 OC ёки GeForce GTX 1080 видеокарталари масъул.\nШунингдек, янги ноутбуклардаги Killer Networks e2500 GbE ҳамда Killer 1550 802.11ac Dual Band / Bluetooth 5.0 контроллерлари, Thunderbolt 3 интерфейси, USB 3.0, HDMI 2.0, Mini-DisplayPort 1.2 портлари ҳамда ичидан ёритилувчи клавиатуралар ҳам эътиборга лойиқ.\nAlienware 15R4 нархи 1400, Alienware 17R5 баҳоси эса 1550 АҚШ долларидан бошланади.\nЎҚИНГ: Acer, Lenovo, HP, Dell ва бошқа ноутбукларнинг сўмдаги нархлари (2018 йил 28 март)\n#ноутбук #хабарлар #янги технологиялар #Alienware 15R4 #Alienware 15R5


ДИНИЙ БАҒРИКЕНГЛИК ВА КОНФЕССИЯЛАРАРО МУЛОҚОТ МАДАНИЯТИ – oliymahad.uz\nДИНИЙ БАҒРИКЕНГЛИК ВА КОНФЕССИЯЛАРАРО МУЛОҚОТ МАДАНИЯТИ\nБағрикенглик гўзал инсоний фазилатлардан ҳисобланади. Бағрикенглик – яқинларингиз, ўзингиздан катталар ёки кичиклар, дўст ва тенгдошларингиз билан сухбат қураётганингизда, муомала қилаётганингизда, турли муносабатларингизда риоя қилишингиз зарур бўлган гўзал хислатдир.\nСизни тенгдошингизнинг ёқтирмайдиган сифатига сабр-тоқат ва одоб ила муносабатда бўлишингиз бағрикенглик дейилади. Бағрикенглик – нажот ва муваффақият, бахту саодат хазинасидир.\nЎзаро бир-бирини тушунмаслик бутун инсоният тарихи давомида ўзаро шубҳаланиш ва ишончсизликнинг, оқибатда турли ихтилофлар ва низоларнинг сабаби бўлган. Улуғ ватандошимиз Абу Райҳон Берунийнинг “Одамлар билмаган нарсаларига душманлик кўзи билан қарайдилар”, – деган фикрлари чуқур мазмунга эгадир.\nТасаввур қилинг. Ҳамма ўзаро муносабатларда бағрикенг бўлса, одамлар бир-бирини ҳамиша ҳурмат қилса, ҳаёт гўзал, турмуш янада фаровон бўлади. Бағрикенглик бошқалардан кутиладиган фазилат эмас. Сиз биринчи бошлашингиз керак бағрикенгликни. Шунда бу беназир хислат атрофга ёйилиб, олам янада мунаввар бўлади.\nБағрикенгликнинг уч даражаси бор:\nИккинчи, сизга кимдир нотўғри ва қўпол муомала қилди. Одоб қоидаларини бузди. Унга нисбатан сабр қилишингиз бағрикенгликнинг ўрта даражасидир.\nУчинчи, сизга бирор жиҳати ёқмай қолган ёки сизга нисбатан нотўғри муомала қилган инсонга кечиримлилик билан муносабатда бўлишингиз ва унинг камчилигини кўтариб, ҳеч нима бўлмагандек энг гўзал муомалада бўлишингиз бағрикенгликнинг олий даражасидир. Сабаби, ёмонликни яхшилик билан бартараф қилиш илоҳий амр бўлиб, унга буюк бобокалонларимиз, олиму алломаларимиз, фозилу арбобларимиз, мутафаккир аждодларимиз асрлар давомида амал қилиб келганлар.\nБағрикенгликнинг гендер, ирқий, миллий, лисоний, диний, мулкий ва ижтимоий турлари мавжуддир. Ўзбекистон Республикаси Конституциясининг 18-моддасида жамият аъзолари ўртасидаги тенглик тамойили қуйидагича ўз ифодасини топган: Ўзбекистон Республикасида барча фуқаролар бир хил ҳуқуқ ва эркинликларга эга бўлиб, жинси, ирқи, миллати, тили, дини, ижтимоий келиб чиқиши, эътиқоди, шахси ва ижтимоий мавқеидан қатъи назар, қонун олдида тенгдирлар.\nИмтиёзлар фақат қонун билан белгиланиб қўйилади ҳамда ижтимоий адолат принципларига мос бўлиши шарт. Бу икки жинс, эркак ва аёл тоифалари ўртасидаги бағрикенг муносабатдир. Эркаклар аёлларга нисбатан жисмоний ва моддий жиҳатдан кучлироқдир. Бу нисбат ўғил бола ва қиз бола ўртасида ҳам намоён бўлади. Ўғил бола кучли ва бақувват бўлиши билан бир қаторда ўзининг кучи ва салоҳиятини қиз болани камситиш орқали кўрсатмаслиги зарур.\nМактабдош, синфдош қизларга нисбатан хоҳ у кичик, хоҳ катта бўлсин камситмай муомала қилиш, уларга ўз опаси ёки синглисидек муносабатда бўлиш, аёл устозларни онасидек ҳурмат қилиш гендер бағрикенглигини ифодалайди.\nАёлларни фақат олийжаноб кимсаларгина эъзозлайди, уларни пасткаш кимсаларгина хўрлайди. Жамоадош қизлар олдида турли беодобона сўзларни ишлатиш, уларнинг шахсиятига тегадиган гапларни гапириш, ҳақорат қилиш мард эркакларнинг одати эмас.\nДунё аҳолиси уч ирққа бўлинишини яхши биласиз. Ирқий бағрикенглик ўзга инсоннинг оқми, қорами, сариқми, қандай рангда бўлишидан қатъи назар, унга бирдек муносабатда бўлишни англатади.\nИрқий бағрикенглик – инсонларни ташқи қиёфаси ва кўриниши қараб камситмай, ранг-рўйидан камчилик ахтармай, барчага баробар муомалада бўлишдир.\nТенгдошларингизга эътибор берсангиз, уларнинг юз қиёфаси ва кўриниши турли ранг ва шаклга эга эканига гувоҳ бўласиз. Мактабдошларингиз орасида юзи сариқ, буғдойранг, қорамағиз, оппоқлар, кўзи чарос, қисиқ, кўк ва қоралар, қоши қалин ва юпқалар, сочи қуюқ ва сийраклар, бодомқовоқ ва қиррабурунлар учрайди. Ҳар бир инсонда гўзалликни кўра олиш ирқий бағрикенгликни ифодалайди. Академик шоиримиз Ғафур Ғулом таъкидлаганидек:\nУл қаро кўзларда,\nИнсонга Яратган томонидан ато этилган кўринишни камситиш мард ва олийжаноб кимсалар иши эмас, нобакорлар қилмишидир.\nМиллий бағрикенглики инсоннинг қайси миллат, элат, уруғ ва қабила вакили бўлиши, келиб чиқиши ва насли насабидан қатъи назар унга тенг муносабатда бўлишдир.\nМиллат ва элат сўзларининг лотинча маъноси “этнос”дир. Бинобарин, миллий бағрикенглик илмий тилда этник бағрикенглик деб ҳам аталади.\nБугун Она Ватанимиз – Ўзбекистонда 130 дан ортиқ миллат вакиллари аҳиллик ва иноқликда ҳаёт қечирмоқдалар.\nТенгдошларингиз орасида турли миллат вакиллари учрайди. Инсонда ирқ ва миллат танлаш имкони йўқ. Она ер сайёрамиз бўйлаб тарқалган одамзот турли миллат ва элатлар йиғиндисидан иборат. Шундай экан, баркамолликка интилган ҳар бир ёш барчага, у қайси миллат вакили бўлмасин, бирдек муомала қилиши зарур. Аввало ўзи мансуб бўлган миллати, урф-одат ва қадриятларини билиши, шу билан бирга ўзга миллат вакилларини ҳам ҳурмат қилиши зарур. Ўз миллатини севмаган, тарихи ва анъаналарини билмаган киши бошқа миллатларнинг ҳурматини жойига қўя олмайди.\nМутахассислар фикрича ер юзида 6800 дан ортиқ тил ва шевалар бор экан. Инсон ўз она тилини, ўз шевасини қанчалик ардоқласа, ўзга тил ва шева соҳибларини ҳам шунчалик эъзозлаши даркор.\nТенгдошларингиз орасида турли вилоят ва қишлоқлар шеваларида сўзловчиларга дуч келишингиз мумкин. Аввало, 1989 йил 21 октябрда қабул қилинган “Давлат тили тўғрисидаги Қонун”га биноан, ҳар ким оғзаки ва ёзма нутқда ўзбек тилининг адабий тили қоидаларига риоя қилиши керак. Аммо, ҳар бир вилоят, баъзида шаҳар, туман ва қишлоқнинг ўз шеваси борлиги ҳам ҳақиқат. Наманган шаҳри шевасида “боряпти” сўзи, “борутти”, Асака шаҳрида эса “борасти”, Чиноз туманида “борвоттим”, Бухорода “боропти” шаклида қўлланилади. Лисон сўзи араб тилида тил маъносини англатади.\nЛисоний бағрикенглик- барча тил ва шеваларни камситмай, тенг кўриш ва уларга бирдек ҳурматда бўлишни англатади.\nБу борада баъзи ёшлар орасида учрайдиган маҳаллийчилик иллатига, сен фалон ерлик, мен писмадон ерлик, санинг тилинг унака, менинг шевам бунақа шаклидаги ихтилоф ва зиддиятларга чек қўйилиши лозим. Машҳур шарқ мутафаккири Шайх Саъдий шундай ёзади:\nБани Одам аъзоий бир бадандир,\nБошқасида қолмас сабр ила қарор.\nЎзгалар ғамини емаса одам,\nИнсоният яралибдики, турли-туманлик унга хосдир. Иқтисодий салоҳияти, молу давлати, бойлигу сарватининг миқдорига қараб қадим-қадимдан одамзот бой, ўзига тўқ, ўрта ҳол ва иқтисодий ночор каби ҳолатларда турмуш кечирган. Лекин молу мулк кўплиги ёки озлигига қараб одамларни тоифага ажратиш улуғ аждодларимиз, олиму мутафаккирларимиз томонидан қораланиб келинган. Конституциянинг 18-моддаси ҳам айни ҳақиқатни ифодалайди. Сабаби, бойлик ва ночорлик нисбий ҳамда ўзгарувчан тушунча. Не-не мулк эгалари арзимас сабаб билан ночор ҳолатга тушиб қолганлар. Не-не ночорлар бир баҳона билан бадавлат бўлиб кетганлар.\nТенгдошларингиз орасида иқтисодий ва мулкий ҳолати турлича бўлганлари бор.\nМулкий бағрикенглик – инсонларни мулкдор ёки мулксиз, бой ёхуд камбағалга ажратмай, барчага тенг муомала ва муносабатда бўлишдир.\nМоддий жиҳатдан тўқ кишилар ночор оилалардан ҳолидан мунтазам хабар олиши, етим-есир ва бева-бечораларга мурувват кўрсатиши халқимизга хос энг эзгу қадриятлардандир. Оилавий шароити ночорроқ бўлган мактабдошингиз, синфдошингизга меҳр кўзи билан қараб, ота-онангиз ва устозларингиз билан баҳамжиҳат ҳолда уни қўллаб-қувватлашингиз бағрикенгликнинг олий намунасидир.\nИжтимоий бағрикенглик – ижтимоий ёрдам ва кўмакка муҳтод бўлган кишилар, жисмоний ногиронлиги бўлган шахсларни камситмай, уларга тенг муносабатда бўлишдир.\nБугун жисмоний ҳолати ва саломатлиги турлича бўлган инсонларга дуч келамиз. Кўриш, эшитиш, гапириш, туриш, юриш ва ҳаракатланиш жиҳатдан нуқсонга учраган жисмоний ногиронлиги бор шахслар ҳам учраб туради. Тенгдошларингиз орасида ҳам муайян сабаб билан жисмоний ногиронликка учраганлари бўлса уларни қўллаб-қувватлаш, кўнглини кўтариш, ижодий салоҳиятини юзага чиқаришда ёрдам бериш, мактаб таълим дастурини ўзлаштиришларида имкон даражасида мададкор бўлиш айни бағрикенгликдир.\nДунёда мавжуд 7,5 миллиард одамнинг ҳар бири ўз диний ва эътиқодий дунёқарашига эга. Дунё аҳолисини инсоният деб аталмиш ягона тушунча бирлаштиради. Барча одамзотнинг илк отаси Одам Ато ва дастлабки онаси Момо Ҳавонинг фарзандларидир.\nДиний бағрикенглик – бирор кишига нисбатан унинг дини ва эътиқодига қараб эмас, балки унинг аввало инсон эканлигини эътиборга олган тарзда муомала қилишни англатади.\nДиний бағрикенглик – ҳар бир инсон ўз динига эътиқод қилишга ҳаққи борлигини тан олишдир.\nДиний бағрикенглик – ўзга дин ва эътиқод вакилларига нисбатан ҳурматда бўлишдир.\nДиний бағрикенглик – ўзи учун бегона бўлган дунёқараш вакилларига нисбатан хавотир ва нафрат билан эмас, балки хотиржамлик ва самимият билан муносабат кўрсатишдир. Бу диний бағрикенгликнинг маданий кўринишидир.\nМаданият – инсон фаолияти давомида амал қилиши зарур бўлган, у яшаётган жамият аъзолари томонидан қабул қилинган одоб қоидаларидир.\nДиний бағрикенглик маданияти – ўзга дин ва эътиқод вакиллари билан умуминсоний қадриятларга амал қилган ҳолда самимий мулоқот қилишни ифодаловчи хатти-ҳаракатлар йиғиндисидир. Диний бағрикенглик маданияти – турли дин ва эътиқод вакиллари ўртасида ҳамжиҳатлик ва ижтимоий ҳамкорликни таъминловчи меъёрлар мажмуасидир. У ўзга дин ва эътиқод вакили билан турли ҳолатларда: сўзлашганда, суҳбатлашганда, қўни-қўшничилик, касбдошлик каби муносабатлардаги ахлоқ-одоб қоидаларини белгилаб беради.\nДиний бағрикенглик маданияти асослари қуйидагилардир:\nБиринчидан, таниш ёки нотаниш ўзга дин, эътиқод ва дунёқараш вакиллари билан суҳбатлашганда ўзингизни тўғри тутишга эътибор беринг. Унга боққанингизда кўзингиз нафрат ва камситишдан узоқ, сўзингиз айблаш ва таҳқирлашдан йироқ бўлсин.\nИккинчидан, ўзга дин ва эътиқод вакили билан турли сабаблар билан суҳбатлашганингизда диний ва ақидавий мавзуларда гаплашишдан сақланинг.\nУчинчидан, суҳбатдошингиз ўз дини ёки ақидасини мақташни бошласа, бундай суҳбатни дарҳол тўхтатиш, жуда бўлмаса бошқа мавзуга кўчириш даркор.\nТўртинчидан, икки дин вакили ўртасидаги суҳбат бир-бирини ўз динига даъват қилишга айланиб кетмаслиги лозим. Ўзбекистон Республикаси Конституциясига кўра диний қарашларни мажбуран сингдиришга йўл қўйилмайди. Амалдаги қонунларимизга кўра миссионерлик – бир дин вакилини бошқа динга тарғиб қилиш ва прозелитизм – бир дин вакилини бошқа динга мажбурлаш таъқиқланади.\nБешинчидан, маҳалла, қўни-қўшнилар орасидаги ўзга дин ва эътиқод вакилларии бошқалардан ажратилмайди, уларнинг ҳам қўшничилик ҳақларига риоя қилинади. Бемор бўлса ҳол-аҳвол сўралади, бирор қийинчиликка учраса ёрдам берилади, катталарига ҳурмат, қичикларига иззат билан муомала қилинади. Турли байрамлар муносабати билан қўшниларга совға-салом улашилганда уларга ҳам кам қилмай, баб-баробар берилади.\nОлтинчидан, синфдош, мактабдош, тенгдошларингиз орасида турли дин ва эътиқод вакиллари бўлса уларнинг ҳурматини сақлашингиз лозим. Диний ва ақидавий масалаларни ўртага қўйиб улар билан тортишманг. Акс ҳолда жамоа орасида турли фитна-фасодларнинг тарқалишига сабабчи бўлиб қолишингиз, оқибатда инсонларнинг ўртасидаги ҳамжиҳатликка путур етказиб қўйишингиз мумкин.\nЕттинчидан, диний бағрикенглик ўзга дин ва эътиқод вакилларини ҳурмат қилиш билан бирга ўз дини ва эътиқодида собит туришни англатади. Диний бағрикенглик ҳар хил диний таълимотларни бир-бирига аралаштириб юбориш эмас, ҳар ким ўз имони ва ақидасига эркин риоя қилишидир.\nСаккизинчидан, диний бағрикенгликнинг ҳам ўз меъёри бор. Бу биринчидан турли дин ва эътиқод вакилларига сабр ва тоқат билан муомалада бўлишни англатса, иккинчидан, давлат сиёсатига қарши чиқувчи, диний адоватни тарғиб қилувчи оқим ва секталар вакилларига инкор ва муросасизлик билан муносабатда бўлиши тақозо қилади.\nБузғунчи кучларга нисбатан бағрикенглик нотўғридир. Уларнинг бирортасига тасодифан йўлиқсангиз ёки мулоқот қилганингизда шундай кимсани сезиб қолсангиз дарҳол ота-онангиз, устозингиз, мураббийингиз, мактаб ва маҳалла маъмуриятига хабар беринг. Бу йўл билан Сиз мамлакатимизда тинчлик ва осойишталикни сақлашга ҳисса қўшган бўласиз.\n1995 йил 16 ноябр¬да Бирлашган Миллатлар ташкилотининг Таълим, фан ва маданият масалалари бўйича муассасаси – ЮНЕСКО «Бағрикенглик тамойиллари декларацияси» (№ 5.61-сонли резолюция)ни қабул қилди. 1997 йилда Бирлашган Миллатлар Ташкилотининг марказий бошқарув органи – Бош Ассамблея қарорига мувофиқ эса мазкур Декларация қабул қилинган кун, 16 ноябрь – “Халқаро бағрикенглик куни” деб эълон қилинди.\n2018 йил 12 декабрда Бирлашган Миллатлар Ташкилоти Бош Ассамблеяси 73-сессияси 51-йиғилишида A/Res/73/128-рақамли “Маърифат ва диний бағрикенглик” резолюцияси 193 та аъзо мамлакатлар томонидан якдиллик билан қабул қилинди. Аъзо мамлакатларнинг 50 дан ортиғи бу резолюцияни нафақат қўллаб-қувватлашларини, балки унга ҳаммуаллиф бўлишларини таъкидладилар. Эътиборли жиҳати, тарихий аҳамиятга эга бўлган мазкур халқаро ҳужжатни қабул қилиш ташаббуси она Ватанимиз – юксалаётган Ўзбекистонга тегишли.\n“Маърифат ва диний бағрикенглик” резолюциясининг қабул қилиниши глобал аҳамият касб этиб, халқаро ҳамжамиятнинг жаҳондаги тинчлик, осойишталик ва барқарорликни мустаҳкамлаш учун қўйган навбатдаги муҳим қадами бўлди. Мазкур халқаро ҳужжатнинг қабул қилиниши ўзбек дипломатиясининг беқиёс ютуғи, кейинги йилларда Президент Шавкат Мирзиёев бошчилигида Ўзбекистонда олиб борилаётган улкан ислоҳотларнинг юксак эътирофи экани маҳаллий ва хорижий оммавий ахборот воситаларида такрор-такрор қайд этилди\n“Маърифат ва диний бағрикенглик” резолюциясининг қабул қилиниши жаҳон ҳамжамияти томонидан олқишлар билан қабул қилинди. Хориж оммавий ахборот воситаларидан бири қайд этганидек: “Биз шу пайтгача дунёни гўзаллик қутқаради, деб келдик. Мазкур резолюциядан сўнг бу ибора ўзгарди: “Дунёни маърифат қутқаради”.\nТошкент ислом институти 2-курс талабаси Саиджалолов Раҳматуллоҳ\n1073300cookie-checkДИНИЙ БАҒРИКЕНГЛИК ВА КОНФЕССИЯЛАРАРО МУЛОҚОТ МАДАНИЯТИno\nОлдингиБухорийни соғиниб…КейингиРасулуллоҳ соллаллоҳу алайҳи васаллам ҳаётлик вақтлари У зотга итоат қилиш вожиблиги (4-фасл)


Муваффақиятлар тарихи ва таърифи — Teletype\nМуваффақиятлар тарихи ва таърифи\nЖаҳонга машҳур тадбиркор\nАлишер Усмонов портретига чизгилар\n“Виждон пулга қул бўлиб қолмаслиги керак, янада муҳими, пул виждонни сўндирмаслиги, ўлдирмаслиги лозим. Ўзим виждон амрига бўйсуниб иш тутаман, яшайман. Бу ҳаётдаги бош шиорим. Мен доим бир гапни такрорлашдан чарчамайман: хоҳиш-ихтиёрим билан эмас, ҳаёт таъсири, тақазоси билан деймизми, тасодиф туфайли бизнесмен бўлиб қолганман».\n«Гапнинг индаллосини айтадиган бўлсак, пул, даромад топиш ҳаётимнинг бош мақсади эмас”, дейди Алишер Усмонов. Қуйидаги иқрорида ҳам у ўзининг ҳаётий аъмолини шундай эътироф этади: “Маблағларим мени янги ишларга, янги лойиҳаларни амалга оширишга илҳомлантиради. Йирик ижтимоий лойиҳаларни рўёбга чиқаришга имкон туғдиради. Яқин орада “Санъат ва спорт” хайрия фондим асосий ташкилотимга айланса керак”.\nХорижлик тадбиркорларнинг таъкидлашича, Ўзбекистонда ишбилармонлик, тадбиркорлик билан кенг кўламда шуғулланиш имкониятлари, мана, энди рўёбга чиқа бошлади. Мамлакат иқтисодиётини равнақ топтириб, халқ турмуш шароитини кўтаришга хизмат қиладиган, айниқса, жаҳондаги иқтисодий жараёнларга мувофиқ келадиган қонун-қоидалар яратилиб, ҳаётга татбиқ этилмоқда.\nҲа, ўтган йиллар мобайнида қанчадан-қанча имкониятларни қўлдан бой бердик, аччиқ бўлса ҳам бу борадаги эътирозу танқидларни тан олмай иложимиз йўқ. Ахир, раҳбариятимизнинг халқ дардига қулоқ тутиб, камчиликларни эътироф этишга қодирлиги боис, шунингдек, ер ости ва ер усти бойликларимиз, айниқса, халқимизнинг меҳнаткашлиги туфайли жаҳон аҳли Ўзбекистонда кечаётган бугунги ўзгаришларга фавқулодда катта қизиқиш билан қарамоқда. Юртимизга инвестициялар кириб келаяпти, янги турар жойлар қурилаяпти, улкан саноат корхоналари қад кўтараяпти, халқаро бизнес-марказлар барпо этилмоқда. Тадбиркорлик учун янги муҳит, қулай шароит яратилаётгани сабабли хорижда яшаб ишлаётган ўзбек фарзандларининг ўз ватанига меҳри янада ортиб бормоқда.\nЎзбекистон Президенти Шавкат Мирзиёевнинг Москвага ташрифи чоғида имзоланган битимлар бўйича Ўзбекистонга 12 миллиард долларли инвестиция киритилгани, фақат савдо бўйича имзоланган шартномалар 3,8 миллиард долларни ташкил қилиши юқоридаги фикримизга биргина далил. Хуллас, катта суръатлар билан ривожланаётган бугунги Ўзбекистонга хориждаги ишбилармон ҳамюртларимизнинг қизиқиши катта. Улар бу ўзгаришларда иштирок этиш истагини билдиришмоқда. Москва ОАВларида Алишер Усмонов Россия билан Ўзбекистон ўртасидаги муносабатларни янада мустаҳкамлашга қаратилган хатти-ҳаракатларини фаоллаштирган.\nАлишер Усмонов зиёли, ўзига тўқ оилада вояга етган. Отаси Тошкент шаҳар прокурори лавозимида ишлаган. Болалигида унга истаган нарсасини муҳайё этишарди. Айни пайтда оила бошлиғи Бурҳон ота Усмонов қаттиққўл, болаларига нисбатан талабчан киши бўлган, ўғлининг ўқишга ва спортга қизиқишини кўриб уни қўллаб-қувватлаган. Алишернинг ёғочдан йўнилган “қилич” билан “жанг” қилаётганини кўриб, унга керакли барча спорт асбоб-анжомларини олиб берган.\nАлишер спорт билан шунчаки ҳавасга эмас, балки чинакам иштиёқ билан шуғулланиб, тез орада яхши натижаларни қўлга кирита бошлайди. Чустлик ўспирин кўп китоб ўқийдиган романтик характердаги бола эди. Француз ёзувчиси Александр Дюманинг машҳур “Уч мушкетёр” романини ўқигач, спортнинг қиличбозлик тури билан жиддий шуғулланишга қарор қилади. Ярим йил ўтар-ўтмай у Республика ўсмирлар терма жамоаси таркибига олинади. Бир неча жиддий рақиблар устидан қозонган ғалабаларидан сўнг собиқ иттифоқ терма жамоаси сафидан жой олади.\nСпортда иродаси, зеҳни тобланган Алишер Усмонов бугунги кунга келиб маданият, санъат ва спортнинг йирик ҳомийси, қўли очиқ, бағрикенг ва обрўли бизнесменлардан. Аслида бундай юксак эзгу фазилатлар бизнинг халқимизга хосдир. “Яхшилик қил, сувга ташла балиқ билар, балиқ билмаса Холиқ билар”, дейди халқимиз. Бундай теран ҳикматлар, ибратли ривоятлар руҳида тарбия топган инсон ҳеч қачон ҳеч нарсадан кам бўлмайди.\nАлишер Усмонов Москвадаги халқаро муносабатлар институти — МГИМОнинг “Халқаро ҳуқуқ” мутахассислиги бўйича бўлажак жаҳонга машҳур ўзбек бизнесмени Искандар Маҳмудов, Россиянинг собиқ президенти Б. Ельциннинг матбуот котиби бўлиб ишлаган С. Ястржембскийлар билан бирга бир курсда таҳсил олади ва 1976 йили институтни битиради. Лекин бу ерда олган билимини янада ошириш мақсадида Россия Федерацияси Ҳукумати қошидаги Молия академиясига кириб ўқийди. Бу ерда у рус тили билан бирга инглиз, француз тилларини ҳам пухта ўрганади, бу тилларда бемалол гаплаша оладиган, банк иши бўйича малакали мутахассис бўлиб етишади.\nАлбатта, инсон тақдири бир маромда кечмайди, ҳаётда оғир синовларга ҳам дуч келинади. Бундай синовларни бизнинг қаҳрамонимиз ҳам бошдан кечирган. Воқеа бундай бўлган. Алишер Усмонов 1980 йили тўсатдан ДХК(КГБ)нинг юқори лавозимдаги раҳбарларидан бирининг ўғли билан бирга ҳибсга олинади ва таъмагирликда айбланади. Бу вазиятни кейинчалик унинг ўзи шундай эслайди: “Қўлим орқамда, миршаблар назорати остида қамоқхона камерасига кириб борарканман, ичкарида ўтирганларга хавотирланиб бир-бир қараб: “Отам қамаганлар билан бир камерада ўтириш осон бўлмаса керак”, деб ўйлаган эдим”.\nТошкент шаҳар прокурори лавозимида ишлаган ота ўғлини қамоқдан олиб қололмайди. Боз устига, ўзи ҳам эгаллаб турган лавозимидан бўшашга мажбур бўлди. Саккиз йилга қамалган Алишер Усмонов олти йил ўтиб озодликка чиқади. Қамоқдан чиққандан кейин Алишер ота-онасига, оиласига, қариндош-уруғларига ўзининг жиноятчи эмаслигини, ҳақиқатдан ҳам билиб-билмай нотўғри иш қилганини, адашганини, лекин ўзига нисбатан ортиқча жазо қўлланилганини исботлашга қаттиқ туриб ҳаракат қилади. Ниҳоят... 2000 йили Республика Олий суди қарори билан Алишер Усмоновдан барча айбловлар расман олиб ташланади ва у тўла оқланади.


ЭЗГУЛИКНИНГ УМРИ - Народное Слово\nКўнгил инсоннинг ўзлиги, ботиний олами.\nБобур ҳазратлари ибораси билан айтганда, кўнгилдан “ўзга маҳрами асрор” йўқ. Киши суюнганида ҳам, куюнганида ҳам ўз кўнглига суянади.\nЗаҳириддин Муҳаммад Бобур ғазалларидан бири бевосита кўнгилга мурожаатдан бошланади:\nКим кўрибдур, эй кўнгил,\nаҳли жаҳондин яхшилиғ...\nҚисмати, бошидан кечирган айрилиғу соғинчларини лирик қаҳрамон кўнгил ёриб айтар экан, олам аҳлидан яхшилик умид қилмаган маъқул, дея нолийди, замонга қўл силкиса, айбга буюрмасликни ўтинади. Сабаби давру даврондан, ишонганларим ва дил берганларимдан кўрган ёмонликлар боис, ўзгалардан яхшилик тама қилмаса ҳам бўлади, дея ўкинади. Бобур янглиғ жаҳон аҳлидан рўшнолик истаб юрма, дея таъкидлайди шоир ғазалнинг охирги байтида.\nЛекин шошилманг. Бу ғазалнинг охирги байти бўлгани билан ҳали сўнгги сўз эмас. Хулоса олдинги шоҳбайтда айтилган:\nБир қарашда, бошқа барча байтлардаги оҳанг, мазмун бу сатрдаги қарашларга зиддек, шоир ўзига-ўзи қарши чиқаётгандай туюлади. Аммо гап бошқа ёқда. “Жони қийналган тангридан, жаҳли чиққан яқинидан нолийди”, деб бекор айтилмаган. Лекин бу нолиш муваққат: одам ўзгадан кўрган ёмонликни унутишга мойил, бировдан кўрган яхшилигини эслаб юради. Зеро, табиатан инсон ботини тоза.\nўазалда лирик қаҳрамон, моҳиятан, Бобурнинг юракдан чиқариб айтган иқрор-истиғфори эзгу: қўлдан келгунча эл-улусга, барча-барчага яхшилик қил, чунки шу инсоний фазилат орқали фалондан эзгу ишлар қолди, дея эсланасан, боқийлик бахтига мушарраф бўласан!\nУлуғ бобокалонларимиз қолдирган бой мерос, улар амалга оширган хайрли ишлар халқимиз томонидан мудом қадрланиб келинаётир. Улар эзгуликнинг, яхшиликнинг тимсолидир. Демак, қилинган ҳар қандай яхшилик изсиз кетмайди. Зеро, эзгуликнинг умри боқийдир.\nХоразм Маъмун академияси катта илмий ходими,


Трамп Афғонистон бўйича янги қарор қабул қилди | Туркистон Сиёсий сақофий таҳлилий сайт!\n“РИА Новости” хабарига кўра, АҚШ президенти Дональд Трамп муҳим қарорлар, жумладан, Афғонистон бўйича ҳам қарор қабул қилганини маълум қилган. Маълумки, АҚШ сўнгги вақтларда Афғонистонда кейинги стратегиясини аниқлаштириб олишга ҳаракат қилиб келмоқда.\n“Кэмп-Дэвидда истеъдодли генералларимиз ва ҳарбий етакчиларимиз билан муҳим кунни ўтказдим. Кўплаб қарорлар қабул қилдик, шу жумладан, Афғонистон бўйича ҳам”,- деб ёзган Трамп Twitterда. Шу билан бирга, АҚШ президенти қандай қарорлар қабул қилингани ҳақида айтиб ўтмаган .\nАҚШ президенти куни кеча Афғонистон ва бошқа масалалар юзасидан кенгайтирилган йиғилиш ўтказди.\nОхирги вақтларда Трамп мамлакатнинг Афғонистон бўйича кейинги стратегиясини аниқлаштириб олишга ҳаракат қилмоқда. Америка Афғонистонда бир неча минг кишидан иборат контингентни қўллаб-қувватлаб келади. Илгарироқ АҚШ ҳарбий ролини ошириш, Афғонистондан қўшинларни тўлиқ олиб чиқиб кетиш ёхуд ҳарбий масалаларни хусусий компанияларга ўтказиш сингари вариантлар кўриб чиқилаётгани ҳақида хабар берилган эди.


21:53, 31.12.2019 // 43791\nСўнгги дақиқаларда: дангасалар учун Янги йил декорациялари (фото)\nЙил давомида ишда чарчаб Янги йил кайфиятини йўқотиб қўйганлар учун уйда байрамона муҳит яратишнинг энг оддий ва содда усуллари ҳақида маълумот берамиз.\nБайрам табрикномалари ёки эскириб қолган Янги йил ҳақидаги суратлар ҳам байрам безакларидан кам эмас. Уларнинг бир нечтасини хонанинг бўш деворига осиш мумкин. Бунинг учун шим илгичлар ёки бўёқчилар скотчидан фойдаланиш мумкин.\nАрча безатишга вақт бўлмаганида. Арча бозоридан топиладиган дарахт шохини сотиб олиш мумкин ёки яқин орадаги хиёбондан синдириб келса ҳам бўлади. Чиройли таом ёки салат устига кичик шохни жойлаштириб, дастурхонни безайдиган шоҳона манзара қилиш мумкин.\nАгар уйингизда саватча ёки қути бўлса, ундан унумли фойдаланиш мумкин. Унга яшил шохларни жойлаштириб, гулчамбар билан безанг.\nПуансетия гули ҳам ёддан чиқмасин. Ушбу ўсимликни жавонларга ёки Янги йил столига жойлаштиринг. Кашпо гулларининг бир нечтаси ҳам уйингизга қувонч ва интерерни бир неча ҳафта безаб туради.\nБу каби декор эса ҳар қандай шкаф, эшик, деразанинг ушлагичини безайди, уни парда карнизига боғлаш ёки шифтга осиладиган ёритгич ёхуд илгакка мустаҳкамлаш мумкин. Бунинг учун энли лента, арча шохчаси ва ўртасига қўйиш учун нимадир керак. Бу қўнғироқча ёки кичик арча ўйинчоғи бўлиши мумкин.\nЯнги йилни ифодалайдиган нимадир, таомми, гул вазаси ёки гул экиладиган тувакни ўйлаб топиш лозим. Арча ўйинчоқлари ёки уларга қўшимча шишка ёнғоғи, грек ёнғоғи ёки финдиқ қўшиш ҳам мумкин.\nФотогалерея: Янги йил учун байрамона кайфият улашувчи суратлар\n13:51, 20.09.2020 // 95164\n16:44 Кеча // 94449\n15:42 Кеча // 80398


Тожикистонда туғаётганда вафот этган аёлнинг қариндошлари ўлим сабабини аниқлаш учун эксгумация розилар (видео)\nКўзи ёраётган пайтда вафот этган Файзабодлик аёлнинг яқинлари туғадиган аёлнинг ўлими асл сабабини аниқлаш учун жасадни қабрдан қазиб олишга розилар. Аммо аввало улар прокуратурадан марҳуманинг қон таҳлилини Россия лабораториясида ўтказишга сўров юборишни сўрашган.\nУч фарзанднинг онаси, 30 ёшли Фарида Шарифова 16 июль куни навбатдаги, тўртинчи марта туғаётганда вафот этди.\nШифокорларнинг таъкидлашича, бемор варикоз билан оғриган ва шу касаллик ўлимга олиб келган бўлиши мумкин. Аммо унинг яқинлари бу версияга қўшилмайди ва Фариданинг ўлимида жарроҳларни айблашмоқда.\nФариданинг отаси Абдурахмон Шарифовнинг 18 августда Озодлик радиоси билан суҳбатда айтишича, чўзилиб кетган терговдан ташвишда. «Аввалига биз қизимиз туғаётган пайтда ўлган деб ўйладик. Бироқ жасадни уйга олиб келиб, ювилганидан кейин Фарида туғишга улгурмаганини, бурни ва оғзидан қон оққанини айтишди. Аёлларнинг айтишича, унинг қўлига томизгич қўйишган ва бу жой кўкариб қолган», - дейди у.\nФариданинг яқинлари унинг ва туғилишга улгурмаган фарзандининг ўлимида ўша куни навбатчиликда турган, беморга текширувсиз ва кўриксиз томизгич қўйган акушер-гинекологни айблашмоқда.\nЎша куни Файзабоддаги туғруқхонада акушер-гинеколог Шаркия Мирзоева навбатчилик қилган. Озодлик радиоси билан суҳбатда у: «марҳуманинг қариндошлари менга туҳмат қилишди, шунинг учун прокуратурага шикоят қилдим. Жасадни текширувдан ўтказиб, аёлнинг ўлими сабабини аниқлашгандан кейин сизлар билан гапплашаман», деган.\nМирзоева август бошида кўзи ёраётган аёлни ва гўдакни қутқариш учун қўлидан келган барча ишни қилгани, аммо муваффақиятли бўлмаганини хабар қилди. Ўз навбатида, Файзабод тумани марказий касалхонаси туғруқхона бош шифокори ва бош шифокор ўринбосари «раҳбарият руухсатисиз суҳбатлаша олмаслигини» таъкидлашди.\nФарида Шарифованинг қариндошлари мажорога ечим топишнинг иккита йўли борлигини айтишади. Фариданинг аммаси Зубайда Шарифованинг айтишича, прокуратура сўровига биноан Фариданинг қон ташхиси Россияга олиб борилиши керак, унинг қони кийимида қолган. «Тожикистонда бу каби ташхислар қилинмайди. Агар бу ҳам ёрдам бермаса у ҳолда биз эксгумацияга розимиз. Ўлим сабабларини аниқлаш муҳим, агар унинг ўлими табиий бўлмаса, у ҳолда айбдорлар жазога тортилиши керак», - дейди суҳбатдош.\nФайзабод туман Она ва бола саломатлиги марказининг икки шифокори – директор ва унинг ўринбосари – бу ҳодисадан кейин соғлиқни сақлаш вазири ўринбосари томонидан ишдан бўшатилганликлпарини айтишади.\nДиректорнинг Она ва болага илк тиббий-санитар ёрдам масалалари бўйича ўринбосари Наргис Саидованинг айтишича, ҳозирча ишдан бўшатиш ҳақида буйруқ имзоланмаган, агар буйруқ имзолангудек бўлса, у ўша заҳоти президент ва унинг администрациясига шикоят билан мурожаат қилади. «Менинг билишимча, Фарида Шарифова ҳомиладорлиги вақтида етти марта Саломатлик марказига келган ва шифокорлар кўригидан ўтган. Унда бирор бир касаллик бўлмааган. Саломатлик маркази директорининг ишдан бўшатилиш сабабларини унинг ваколати тугагани билан изоҳлашди, мени эса қобилиятсизликда айблашди, аслида мен беш йил шу мансабда ишладим. Мен врач-эндокринологман, ҳамда Она ва бола саломатлиги марказида ишлайман. Мен мансабимни сотиб олмаганман, мен раҳбарият томонидан тайинланганман, чунки ҳеч ким бу лавозимда ишлашни истамайди», - дейди суҳбатдош.\nЖССТ маълумотига кўра, Тожикистонда 100 минг чақалоқнинг ўртача 24 таси туғилиш чоғида вафот этади.


Немис ОАВларида Ўзбекистон президенти вафотига оид эълон қилинган мақолаларда, асосан, Каримовнинг қаттиқўлликка асосланган узоқ йиллик ҳукмронлигининг зиддиятли мероси, бу унинг Ғарб мамлакатлари, айниқса, Германия билан илиқ муносабатларига таъсир этмагани, шунингдек, ворисга тааллуқли ҳал этилмаган масалалар тўғрисида фикр юритилади.\nНемис ОАВлари август ойининг охирги кунларида Ўзбекистондан келаётган янгиликларнинг бир-бирига зидлиги ва Ислом Каримовнинг соғлиғи ҳолатига оид ноаниқликларга эътибор қаратди. Каримовнинг ўлими ҳақида расман эълон қилингунига қадар немис ОАВлари бу мавзу юзасидан чуқур таҳиллар ва шарҳларга кўп ҳам ўрин бергани йўқ. Энг нуфузли немис газетаси бўлмиш Die WELT ўзбек диктатурасини ишончли маълумотларни фақат муайян муддат ўтгандан кейингина олиш мумкин бўлган “қора қути”га менгзади.\n“Қаттиқўлликка асосланган авторитар бошқарув”\nНемис матбуотидаги Ўзбекистондаги воқеалар шарҳланган барча мақолаларда Каримов ўрнатган ва Ўзбекистон президенти лавозимидаги 25 йиллик ҳукмронлиги давомида ривожлантириб келган авторитар ва репрессив тузум ҳақида эслатилади. Масалан, Deutsche Welle Ўзбекистондаги сайловларда рақобат, тўла фаолият юритадиган ҳокимият тақсимоти ва сиёсий мухолифат йўқлигини хабар берди. У сиёсатшунос Уве Хальбахдан (“Фан ва сиёсат” жамғармаси вакили) иқтибос келтириб, Каримовни “постсовет ҳудудидаги намунали автократ президент”, Ўзбекистондаги сиёсий тизимни эса “Россиядагидан ҳам ёрқинроқ намоён бўлган тўлиқ президентлик бошқаруви”, дея таърифлади.\nSPIEGEL Online Ўзбекистон ҳеч қачон демократик мамлакат бўла олмаганини, бу давлат ғирром сайловлар, ҳар қандай мухолифатга нисбатан шафқатсиз қатағонлар ва тизимли қийноқларга асослангани тилга олди. Тузумни танқид қилганлар жим бўлишга мажбурланди ёки кўпинча терроризмда айбланиб қамоққа тиқилди.\nZEIT Online Каримов мамлакатда хавфсизликни қатағон ва зўравонликлар воситада таъминлаган Ўзбекистонни “минтақадаги энг шафқатсиз диктатура” ўлароқ Туркманистон билан бир сафга қўйди.\nTAZ.de ҳам шундай нуқтаи назарда бўлиб, Ўзбекистонни сўз эркинлиги ёки бирорта ҳуқуқий мухолифат бўлмаган, аммо қийноқлар кенг кўламда қўлланиладиган “дунёдаги энг шафқатсиз диктатуралардан бири”, деб атади. Немис тилида энг кўп нусхада чоп этиладиган BILD нашри Каримов бошқарувини «Freedom House» ташкилоти индексига кўра 180 мамлакат орасида 166-ўринни эгаллаган “қатиққўликка асосланган авторитар бошқарув” сифатида таърифлади.\nКаримов бошқарувининг репрессив ҳаракатлари ҳақида гапирилар экан, немис ОАВларидаги кўплаб мақолаларда, масалан, Süddeutsche Zeitung, Tagesschau.de, Frankfurter Allgemeine Zeitung ва Deutsche Welleда 2005 йилги Андижон воқеаларига ишора қилинади.\nSüddeutsche Zeitung, Frankfurter Allgemeine Zeitung ва SPIEGEL Online пахта секторидаги мажбурий меҳнатга оид давлат сиёсатига урғу беради.\n“Сўнгги совет динозаври”\nSüddeutsche Zeitung Ўзбекистонда совет даври тузилмалари шу кунгача қанчалик даражада сақланиб қолганини кўрсатиб берди: ворислик масаласи ҳал этилмай туриб, етакчининг нафақат ўлими, балки касаллиги ҳақида ҳам очиқ гапириш диктатураларга хос эмас. Шу боис, Ўзбекистон халқи фақат Каримовнинг ўлимидан сўнггина бу мавзуга оид янгиликлардан хабардор этилди ва ворис масаласини ҳал этишда иштирок этишдан четлаштирилди. Бошқа постсовет мамлакатлари каби Ўзбекистон ҳам эркинлик ва демократиянинг ярим йўлида тўхтаб қолди ва унга етиша олмади. Бу каби давлатлар Совет Иттифоқи меросига асосланиб яшайди. Каримов каби ҳокими мутлақлар ўзлари яратган тизимни бошқаради ва бунда ўзларининг шахсий манфаатларига мослаштирилган эски ҳокимият тузилмаларига суянади.\nЎзбекистон совет тузуми шароитларида яшашда давом этаётгандек таассурот уйғотиши ҳақида немис матбуотида эълон қилинган бошқа мақолаларда ҳам айтиб ўтилади. Масалан, TAZ.de да чоп этилган мақолада Каримов Қозоғистон раҳбари Нурсултон Назарбоев билан бирга “сўнгги совет диназаврлари” сифатида тилга олинади.\nЭлита киборларча ҳаётдан роҳатланаётган бир пайтда халқ қашшоқликда яшамоқда\nНемис ОАВлари Каримов коррупция чуқур ва кенг даражада қулоч ёзган ҳамда сезиларли иқтисодий муваффақиятларга эришилмаган, таназзулга учраган мамлакатда қандай яшаганини баён этади. SPIEGEL Online, ZEIT Online ва Süddeutsche Zeitung мамлакат табиий захираларга бой бўлса-да, аҳолининг катта қисми қашшоқликда яшаётган бир пайтда ҳукумат элитаси киборларча ҳаёт тарзидан лаззат олаётганини билдиради.\n“Халқаро майдонда жавлон уриш”\nНемис ОАВларидаги аксарият мақолаларда инсон ҳуқуқлари мунтазам бузилиши ҳақидаги айбловларга қарамай, Ғарб мамлакатлари, аввало, Германия ва АҚШ бу тузум билан ҳамкорлик қилиб келгани эслатилади. TAZ.de Ўзбекистон кўп йиллар давомида “халқаро ҳамжамият эътиборидан исиниб келгани”ни таъкидлайди. Гарчи Германия ва АҚШ яқинда мамлакатдаги ҳарбий иштирокини тўхтатган бўлса-да, терроризмга қарши кураш борасидаги янги ҳамкорликка дебоча яратмоқда. Глобал миқёсда ҳаракат қилувчи Россия ва Хитой каби “ўйинчилар” Deutsche Welle ва Tagesschau.de да минтақадаги таъсир доираси энг юқори ҳамкорлар сифатида тилга олинади ҳамда Ўзбекистоннинг стратегик ва иқтисодий ҳаётида рақобатли манфаатларга эгалиги таъкидланади.\nҲал этилмаган мерос масаласи\nНемис ОАВларидаги барча мақолаларда Ислом Каримовнинг вориси ким бўлиши мумкинлиги муҳокама этилди ва минтақадаги эҳтимолий беқарорлик таҳдиди масалаларига тўхталиб ўтилди. Бошқа немис ОАВларидаги каби Tagesschau.de да мамлакатда ҳокимиятнинг адолатли алмашинуви эҳтимоли жуда камлиги айтилди. Аксарият ОАВлар, хусусан, BILD, Deutschlandfunk, Tagesschau.de ва Deutsche Welle ҳокимиятдаги бўшлиқни минтақадаги беқарорликнинг эҳтимолий манбаи сифатида кўрмоқда.\nЎзгаришларга умид кам\nНемис ОАВлари ворис сифатидаги уч нафар эҳтимолий номзодни тилга олди: куни-кеча президент вазифасини бажарувчи этиб тайинланган амалдаги бош вазир Шавкат Мирзиёев, молия вазири Рустам Азимов, Миллий хавфсизлик хизмати (МХХ) раиси Рустам Иноятов. Оилавий можаролар эътиборга олиниб, Ислом Каримовнинг қизлари отасининг ҳокимиятига реал номзод сифатида кўрилаётгани йўқ. Кўплаб немис ОАВлари (масалан, Die WELT ва SPIEGEL Online) Каримовнинг ўрнига унинг яқин атрофидан чиққан, “ота” ролини бажарадиган бошқа бир кучли етакчи – “иккинчи Каримов” келишини башорат қиляпти. Унинг ким экани муҳим эмас, бирорта немис ОАВси мамлакатда ўзгаришлар бўлишига некбинлик билан қарамаяпти. Гарчи энг сўнгги “совет аппаратчилари”дан бирининг кетиши минтақадаги муайян даврнинг тугашини белгилаб берган бўлса-да, унинг кетидан либералроқ кунлар келишини кутиш учун асослар йўқ (Die WELT).\ndata-title="«Намунали яккаҳоким»" data-description="Немис ОАВларида Ўзбекистон президенти вафотига оид эълон қилинган мақолаларда, асосан, Каримовнинг қаттиқўлликка асосланган узоқ йиллик ҳукмронлигининг зиддиятли мероси, бу ..." data-image="https://eltuz.com/wp-content/uploads/2016/09/rasm1865.jpg" data-url="https://eltuz.com/press-dijest/197134/" data-services="facebook,odnoklassniki,twitter,telegram" data-counter="ig">


21:00 / 20 март 2709 pdf Ўқиш режими + -\nИмом Аҳмаднинг қизи: «Отажон, сиз кўп айтадиган Имом Шофеъий шу киши бўладиларми?» деди. «Ҳа», деди имом. «Унинг учта камчилигини сезиб қолдим», деди қиз. «Олдига овқат қўйганимизда жуда кўп овқат еди. Хонага киргач, тунда туриб, таҳажжуд ўқимади. Эрталаб бомдодни биз билан таҳоратсиз ўқиди», деди.\nИмом Аҳмад бориб, Имом Шофеъийдан буларга изоҳ сўради. Шофеъий унга шундай деди: «Эй Аҳмад! Кўп еганимнинг сабаби шуки, овқатингиз ҳалол, ўзингиз эса олижанобсиз. Олижаноб одамнинг овқати даво бўлади, бахилнинг овқати эса заҳар бўлади. Тўйиш учун еганим йўқ. Овқатингиздан шифо топиш учун тановул қилдим.\n«Солиҳлар гулшани» китоби асосида тайёрланди\nУлуғбек Ахмедходжаеа 20:09 / 25 март\nEshquvvatov Bexruz 22:17 / 22 март\nАссалому алайкум ва роҳматуллоҳи ва барокатуҳ. Ҳикмат сохиблари бир бирлари билан тез тез учрашиб туриши керак эканлигини, улуг‘лар учрашганда ажойиб, фойдали масалаларни хикмат билан йичишлигини англадим! Ассалому алайкум ва роҳматуллоҳи ва барокатуҳ !\nAbdurrohman 10:03 / 21 март\n20:33 / 20 март 1403\nМаккада хайрия ифторлигига рухсат берилди\n08:06 / 21 март 265\n460 18:00 / 01.05.2020\n2864 05:00 / 06.01.2017\n1537 13:40 / 10.10.2020


21:03 20 Январ 2021\n© CC0 / Unsplash / Wes Hicks\n12:03 08.07.2019 Ҳавола олиш\nБош прокуратура Денов туманида юз берган ҳолат юзасидан ахборот берди.\nТОШКЕНТ, 8 июл – Sputnik. Фарзандини ҳожатхонага ташлаб кетган аёлга нисбатан жиноий иш қўзғатилди. Бу ҳақда Бош прокуратура матбуот хизмати хабар қилди.\nХабарда айтилишича, 02.07.2019 йил соат 15:00 ларда фуқаро Ф.Т. (1999 й.т.) Денов тумани, Лолазор маҳалласидаги “Хабибобод” бозори ҳудудида жойлашган аёллар ҳожатхонасида қиз бола чақалоқни туғиб, ҳожатхона ичига ташлаб кетган.\nУндан кейин ҳожатхонага кирган аёл чақалоқ йиғисини эшитиб, одамларни ёрдамга чақирган. Натижада чақалоқ қутқариб қолиниб, касалхонага жойлаштирилган.


8 март куни интернетда бир гуруҳ қизларнинг расмий тил билан айтганда, ички ишлар ходимларига «фаол қаршилик қилаётгани» тасвирланган видео тарқалганди. Воқеа Самарқандда бўлган ва видео бўйича кўплаб тахминлар айтилди. Улардан энг кўп тарқалганига кўра, қизлар гўёки ичиб олиб шаҳардаги машҳур кафенинг ўртасида стриптиз уюштирмоқчи бўлган. Бу гаплар қанчалик ҳақиқатга яқин эканини билиш мақсадида Kun.uz мухбири суриштирув ўтказди.\nСамарқанд шаҳри Сартепа мавзесида жойлашган «2-ГОМ»да бу видеодаги қизлар Kun.uz мухбирининг саволларига жавоб берди. Уларнинг айтишича, воқеа бундай бўлган: қизлардан бири М.И ўз туғилган кунини нишонлаш мақсадида Сартепа масканидаги ўша жанжал кўтарилган кафега борган. 8 март куни туғилган кунини нишонлашни режалаштирган қиз бир кун олдин жой буюртма қилиб 700 минг сўм «залог» берган. Унинг тусмолича дугоналари иштирокидаги базми жамшид 1,5 миллион сўмга тушиши керак бўлган ва шу боис пулнинг тахминан ярмини олдиндан берган.\n8 март соат 20:00 лар чамасида қизлар кафега келишган. Улар спиртли ичимлик ичгач (кафе официантларининг айтишича, ўша столдагилар 8 шиша ароқ ичган) сармаст бўлиб рақс тушган. Рақслар шундай уятсиз кўриниш олганки, атрофда ўтирган бошқа мижозлар видеодаги қизлардан норози бўлган. Мижозларнинг баъзилари тоқат қилолмай кетиб ҳам қолган. Шунда кафе ходимлари 15 кишидан иборат қизлар гуруҳини (улар орасида икки эркак ҳам бўлган) бошқа залга ўтказиб жой қилиб беришган.\nАммо қизларнинг шўх рақслари бу ерда ҳам давом этгач кафе ходимлари Миллий гвардия зобитларига мурожаат қилишга мажбур бўлган. Зобитлар қизлардан ўтиришни тўхтатишни талаб қилган (официант йигитларнинг айтишича, Миллий гвардия зобитлари байрам бўлгани учун қизларга қўполлик қилмаган). Туғилган кун соҳиби ва дугоналари зобитлар талабидан сўнг кафедан чиқиб кетишга рози бўлган.\nУлар кафедан чиқиши билан можаро бошланган. Официант табиийки, еган нарсалари учун пулни тўлашларини талаб қилган. Қизлар эса ўзи буюртма қилган ҳамма нарса олиб келинмаганини, ҳали байрам торти кесилмаганини (бунга алоҳида урғу берган) айтиб, пул бермаслигини айтган. Шундан жанжал бошланган. Қизлардан бирини кафе олдидаги йигит туртиб ҳам юборган. Официант йигитнинг айтишича, қизлар ўша йигитнинг хотинини куракда турмайдиган гаплар билан ҳақоратлаган.\nКейин аҳвол жиддийлашгач Миллий гвардия зобитлари қизларни машинага ўтқазиб ички ишлар бўлинмасига юборишга қарор қилган. Аммо бу вақтда қизлар юқорида айтганимиздек «фаол қаршилик кўрсатган». Оқибатда ўртада кичик жанжал юзага келган. Уч нафар қиз ИИБ бўлимига олиб кетилган.\nKun.uz мухбирининг саволларига жавоб берган қизларнинг ҳаммаси уларга иккинчи овқат тортилмагани, торт ҳам берилмагани, бунинг устига ўтириш соат 23:00 гача давом эттирилиши керак бўлган ҳолатда белгиланган вақтдан олдин чиқариб юборилганини айтди. Аммо кафе иш бошқарувчиси ва ўша куни хизматда бўлган официант барча таомлар тортилганини, қўшимчасига қизларнинг столига учта қўшимча ароқ берилганини айтди.\nКафе официанти иш юзасидан бир гапни айтди. Эмишки, қизларнинг даврасидаги тинчлик уларнинг сафига икки эркак қўшилганидан кейин бузилган. Ходим бу эркакларнинг кафега кириб келиши ва қизларнинг даврасига қўшилганини назорат камерасида кўрсатди. Дарвоқе, кафе ходими назорат камерасида барча ҳолатларни Kun.uz мухбирига кўрсатди ва уларнинг ҳеч бирида қизларнинг стриптиз тушишга уриниши кўринмаган.\nСтриптиз, қўпол бўлса ҳам, бу бутунлай бошқа турдаги шаҳвоний рақс ва у учун махсус деталлар талаб қилинади. Аммо қизлар чиндан куракда турмайдиган хурмача қилиқлар қилгани рост ва бу камерада кўринган.\nБу жанжаллар юзасидан бугун Самарқанд шаҳар маъмурий судида суд мажлиси бўлиб ўтди. Унга кўра, туғилган кун соҳиби ва жанжал марказида бўлган М.Ига 5 кунлик маъмурий қамоқ жазоси берилган бўлса, унинг яна икки дугонасига 3 БҲМ (базавий ҳисоблаш миқдори) миқдорида жарима белгиланди.


Senstone — тақинчоқ ўрнини боса олувчи "ақлли" диктафон\n23:16 / 10.02.2017\nКичик Senstone гаджети — бу тумор, тўғнағич, босма зирак, билагузук сифатида тақса бўладиган диктафондир. Шовқин қайтарувчи функцияли иккита ички микрафон овозни ташқи товушларсиз ёзиб олади. Шундан сўнг қурилма Bluetooth орқали ёзувни Android ёки iOS смартфонига етказади.\nАксессуарнинг юза қисмидаги қора шиша тагида қурилма қувватланганда ёки ишлаётганда ёқилувчи 17 оқ LED ёруғлиги жойлашган.\nИчки аккумулятор 4 кунли ишга етади, хотира эса икки соатгача бўлган овоз ёзувларини сиғдира олади. Улар мобиль иловага юборилади. Ишлаб чиқарувчиларнинг қайд этишича, Senstone диктафонидан ақлли заргарлик тақинчоғи сифатида фойдаланиш қулай. У смартфондаги диктафон ёки эскича қоғоз-ручка усулидан анча чиройли ҳамдир.\nАгарда Kickstarter'да аввалдан буюртма берилса, янги ихтиро нархи 120 долларни ташкил қилади.


Немцовнинг қизи “Жасоратли аёл” мукофотига сазовор бўлди\nБорис Немцовнинг қизи Жанна.\nМосквада ўлдириб кетилган мухолифатчи Борис Немцовнинг қизи Жанна дунёдаги бошқа 13 аёл қаторида АҚШ Давлат котибининг “Жасоратли аёл” мукофотига сазовор бўлди. Мазкур мукофот АҚШ Давлат котиби Жон Керри томонидан Россия, Бангладеш, Белиз, Хитой, Франция, Гватемала, Ироқ, Малайзия, Мавритания, Словакия, Судан, Танзания, Таиланд ва Яман вакилаларига 29 март куни Вашингтонда топширилди.\n“Жасоратли аёл” халқаро мукофоти 2007 йилдан буён тақдим этиб келинади. У тинчлик, адолат, инсон ҳуқуқлари ва гендер тенглиги соҳаларида фавқулодда жасурлик ва лидерлик салоҳиятини намоён этолган аёлларга берилади.\nDeutsche Welle мухбири ва Борис Немцов номидаги жамғарма асосчиси Жанна Немцова отаси 2015 йил февралида Кремль яқинида ўлдириб кетилганидан сўнг Россияни тарк этган. Отасининг ўлими билан боғлиқ ҳодиса синчиклаб текширилишини талаб қилишда давом этаётган Жанна Россия тергов қўмитасини бу ишнинг “тўла очилишидан манфаатдор эмас”ликда айблаб чиққан.


Тафсири муяссар, Нисо сураси, 92-96 оятлар\nBy Исмоил Муҳаммад Яъқуб on 08/18/2021 Без рубрики\nМўмин киши мўмин биродарига тажовуз қилишга ва уни ноҳақ ўлдиришга ҳаққи йўқ. Бу иш ундан фақат беқасд ва хато билан содир бўлиши мумкин. Ким шундай хатони содир этса, бир мўмин қул озод қилиши ва мақтулнинг яқинларига белгиланган хун пулини бериши вожиб бўлади. Фақат майитнинг эгалари кечиб юборсалар, хун пулини бермаса ҳам бўлади. Агар мақтул Аллоҳ ва Расулига иймон келтирган мўмин киши, қавми эса Исломга душман кофир қавм бўлса, у ҳолда қотил бир мўмин қулни озод қилиши лозим бўлади. Агар мақтул ўрталарингизда урушмаслик ҳақида келишув бўлган қавмдан бўлса, қотил майитнинг эгаларига хун пули бериши ва бир мўмин қулни озод қилиши лозим бўлади. Ким мўмин қул озод қилишга қодир бўлмаса, Аллоҳ тавбасини қабул қилиши учун икки ой кетма-кет рўза тутсин. Аллоҳ таоло бандаларининг ҳақиқий аҳволини яхши билувчи, уларга жорий қилган шариатида ҳикмат соҳибидир.\nКим мўмин кишига тажовуз қилиб, қасддан ноҳақ ўлдирса, Аллоҳ унинг бу гуноҳига муносиб жазо берадиган бўлса, унинг жазоси Аллоҳнинг ғазаби ва лаънатига дучор бўлиш ва жаҳаннамда абадий қолиш бўлади. Аллоҳ таоло унга бу катта жинояти учун оғир азобни ҳозирлаб қўйган. Лекин Аллоҳ таоло иймон аҳлини афв қилади ва фазлу марҳамат кўрсатиб, уларни жаҳаннамда абадий қолиш билан жазоламайди.\nЭй Аллоҳ ва Расулига иймон келтирган ва Аллоҳнинг шариатига амал қилган кишилар, Аллоҳ йўлида жиҳод учун чиққан бўлсангиз, ҳар бир ишни аниқ далил асосида қилинг. Сизлар дунё матосини қўлга киритиш илинжида, бирон мусулмонлик белгиси кўриниб турган ва сизларга қарши урушмаётган кишини иймонсиз санаб: “сен мўмин эмассан” деманг, эҳтимол у иймонини яшираётган мўмин бўлиши мумкин. Зотан, Аллоҳ таолонинг ҳузурида сизлар учун етарли фазлу марҳаматлар бор. Сизлар ўзингиз ҳам Исломнинг дастлабки пайтларида иймонингизни мушрик қавмингиздан яшириб юрган эдингиз. Аллоҳ марҳамат кўрсатиб, сизларни иймон ва куч-қудрат ила устун қилди. Бас, сизлар ишларингизни ҳужжат ва билим асосида қилинг. Шубҳасиз, Аллоҳ таоло барча ишларингизни билувчи, кўздан яширин ишларингиздан ҳам хабардор зотдир. У барча амалларингизга муносиб жазо ё мукофот беради.\nБирон шаръий узрсиз Аллоҳ йўлидаги жиҳодга чиқмаётган кишилар билан Аллоҳ йўлида молларию жонлари билан жиҳод қилаётган мужоҳидлар баробар эмаслар. Аллоҳ таоло жиҳодга чиққанларни чиқмаганлардан афзал қилди ва уларнинг жаннатдаги мартабаларини олий қилди. Аллоҳ таоло жиҳодга чиққан кишиларга ҳам, узр туфайли чиқмаган кишиларга ҳам ҳақ йўлда сарфлаган куч-ғайрат ва мол-давлатлари ҳамда фидокорликлари учун жаннатни ваъда қилган. Шу билан бирга, жиҳодга чиққанларни чиқмаганлардан улкан ажру савоблар билан афзал қилган.\nБу улкан ажру савоблар Аллоҳ таоло Ўзининг йўлида жиҳод қилувчи хос бандалари учун жаннатда ато этадиган олий даражалар, мағфират ва кенг раҳматдан иборатдир. Аллоҳ таоло тавба қилиб, Унинг тоатига қайтганларни кечирувчи, Ўзининг йўлида жиҳод қиладиган итоатли бандаларига раҳмли зотдир.\nAvvalgi maqolaҲидоя шарҳи | 219 | Идда (1) | Шайх Содиқ Самарқандий\nKeyingi maqola Жомеъ ал-улум вал-ҳикам шарҳи | 52 | Ўн тўртинчи ҳадис (3) | Шайх Содиқ Самарқандий


Тиббиёт соҳасидаги вазифалар ижроси кўриб чиқилди – Қонунчилик муаммолари институти\nПрезидент Шавкат Мирзиёев раислигида 28 март куни соғлиқни сақлаш соҳасида белгиланган вазифаларни амалга ошириш чора-тадбирлари юзасидан видеоселектор йиғилиши бўлиб ўтди.\nМаълумки, Давлатимиз раҳбари 18 март куни тиббиёт ходимлари билан очиқ мулоқот ўтказган эди. Унда айтилган муаммо ва таклифлар бўйича 24 март куни Президент фармойиши қабул қилиниб, еттита йўналишда вазифа ва масъуллар белгиланди.\nЙиғилишда шу борада бошланган ишлар ва ойлик режалар кўриб чиқилди. Аввало, апрель ойида 1 миллион нафар хавф гуруҳига кирувчи аҳоли, 700 минг нафар бола ва 100 минг нафар ҳомиладор аёлларни мақсадли скринингдан ўтказиш зарурлиги қайд этилди.\nҲар бир оилавий поликлиникада кундузги стационар, 400 та маҳаллада оилавий шифокорлик пункти, олис ҳудудларда контейнерлардан 1 минг 700 та тиббиёт пункти ташкил этишнинг аҳамияти таъкидлаб ўтилди.\nМаҳаллабай тизимда ишлаб, сифатли тиббий хизматларни аҳолига яқинлаштириш, одамларни соғлом турмуш тарзига ўргатиш асосий вазифа қилиб қўйилди. Тўғри овқатланиш, жисмоний машқлар, касалликлар профилактикаси бўйича қўлланмалар ишлаб чиқиб, оилаларга тарқатиш муҳимлиги қайд этилди.\nТез тиббий ёрдам сифатини яхшилаш, олис ҳудудларда қўшимча бригадалар тузиш, бу тизимдаги анестезиолог ва реаниматологлар ойлик иш ҳақига устама бериш бўйича белгиланган вазифалар ижросига алоҳида эътибор қаратилди.\nЖорий йилда инвестиция дастури доирасида тиббиёт муассасаларини қуриш ва таъмирлаш ишларига бюджетдан 1 триллион 200 миллиард сўм ажратилган. Мутасаддиларга қурилиш ишларини жадаллаштириш, тиббий асбоб-ускуналарга техник хизмат кўрсатиш тизимини йўлга қўйиш бўйича топшириқлар берилди.\nОчиқ мулоқотда республика ихтисослашган тиббиёт марказлари янги, юқори технологик даволаш усулларини йўлга қўйиши зарурлиги айтилган эди. Мисол учун, ҳар йили “оққон” касаллиги бўйича 200 нафаргача бемор илик кўчириш операциясига муҳтож. Гематология ва қон қуйиш илмий-амалий тиббиёт марказида замонавий шароит яратиш орқали ушбу амалиётни йўлга қўйиш мумкинлиги таъкидланди. Бундай ишларни барча тиббиёт марказларида ташкил этиш бўйича кўрсатмалар берилди.\nДавлат шифохоналари ва хусусий тиббиёт ташкилотлари учун ягона тарифларни тасдиқлаш, хусусий клиникаларда ҳам йўлланма асосида тиббий хизмат кўрсатишни кенгайтириш вазифаси белгиланди.\nЙиғилишда соҳа мутасаддилари, шифокорлар, ҳокимлар очиқ мулоқотда белгиланган вазифалар ижроси бўйича ахборот берди.\nОлий Мажлис Сенати Раиси МДҲ ПА Кенгаши юбилей мажлиси иштирокчиларига Ўзбекистон Республикаси Президентининг табригини ўқиб эшиттирди


Семинар-тренинг иштирокчилари дастлабки куни тўрт гуруҳга бўлиниб, Наманган вилоятининг туман, шаҳар ва бошланғич партия ташкилотлари фаолияти билан яқиндан танишдилар.\nВатанимнинг гуллаб-яшнаши учун мен нима қилдим?\nАндижонлик партиядошларимиз орасида тиббиёт ходимлари кўпчиликни ташкил этади. Улар аҳоли саломатлигини мустаҳкамлаш билан бирга турли тадбирлар ва партиявий ишларда ҳам доим фаол.\nЖорий йилнинг май ойида вилоятимизнинг Бешариқ туманидаги “Ҳамид Олимжон” маҳалласида сафдошларимиз жонбозлигида яна бир янги бошланғич партия ташкилоти иш бошлади.\nБугун Жиззах вилоятида Ўзбекистон “Адолат” СДПнинг 104 та бошланғич партия ташкилоти фаолият юритмоқда.\n<1 ... 29303132>


Пахта кластери раҳбари Тошлоққа ҳоким бўлди\n18:28 / 06.06.2020\nДепутат Абдуқаҳҳор Жўрабоев Фарғона вилоятининг Тошлоқ туманига ҳоким этиб тайинланди.\n«Ўзбекистон Республикаси Конституциясининг 102-моддасига ҳамда «Маҳаллий давлат ҳокимияти тўғрисида»ги Ўзбекистон Республикаси Қонунининг 2-моддасига асосан, Жўрабоев Абдуқаҳҳор Абдувоҳидович Тошлоқ тумани ҳокими этиб тайинлансин», дейилади Фарғона вилояти ҳокими қарорида.\nМаълумот учун, Абдуқаҳҳор Жўрабоев Фарғона вилоятидаги пахта тўқимачилик кластери тизимидаги «Expo Kolor Print tex» МЧЖ бош директори, Халқ депутатлари Фарғона вилоят Кенгашидаги OʻzLiDeP депутатлик гуруҳи аъзоси ҳисобланади.\nКорхоналар ва ташкилотларнинг ягона давлат регистри маълумотларига кўра, масъулияти чекланган жамият кўринишидаги Expo Kollor Prin Teks компанияси 2007 йил 18 июнда ташкил этилган. Регистрда кўрсатилган фаолият тури — пахта толаларини тайёрлаш ва йигириш; устав фонди 4,3 миллиард сўм. Компания раҳбари сифатида Абдуқаҳҳор Жўрабоев кўрсатилган.\nБундан аввалроқ, 2018 йил мартидан буён Тошлоққа раҳбарлик қилиб келган Шуҳратжон Абдусаломов президент иштирокидаги йиғилиш вақтида ишдан олингани хабар қилинганди.\n15:23 / 06.06.2020\nПрезидент Тошлоқ тумани ҳокимини ишдан олди\n16:59 / 05.06.2020\nПрезидент Фарғонада «Уз-Сеганг» қўшма корхонаси фаолияти билан танишди


Меланья Трампнинг биографиясида баъзи тузатишлар қилинди » Ўзбекистон янгиликлари – Zamin.uz\nАҚШ президенти этиб сайланган Дональд Трампнинг рафиқаси Меланья Трампнинг расмий биографиясида таълим ҳақидаги бандига баъзи тузатишлар киритилди, деб хабар бермоқда "Кун" нашри.\nНашр маълумотларига кўра, АҚШнинг бўлғуси биринчи хоними биографиясига икки словениялик публицист Божан Позар ва Игорь Омерза эътибор қаратишгач, тегишли тузатишлар киритилган. Бу Меланья Трамп июлда Республикачилар партиясида нутқ сўзлагандан кейин юз берган. Шундан кейинги кун Позар ва Омерза Меланьянинг "Дизайн ва архитектура" ихтисослиги бўйича якунланган олий маълумоти борлиги ҳақидаги ахборот ҳақиқатга мос келмаслигини, чунки у университетни бир йил ўқигандан кейин ташлаб кетганини айтишган.\nШундан кейин Меланьянинг биографияси унинг порталидан олиб ташланиб, унинг турмуш ўртоғи Дональд Трамп сайтида пайдо бўлган. Энди унда айтилишича, асли словениялик бўлган миссис Трамп 16 ёшида модель сифатида фаолиятини бошлаб, Миландаги модель агентлиги билан шартнома тузган. Ахборотда айтилишича, у Любляна университетида олий маълумот олиши мумкин бўлган, бироқ модель фаолияти учун ўқишини ташлашига тўғри келган.\nТеглар: деб сайтида билан Миландаги берган киритилди


Эрондаги авиаҳалокатда омон қолган ягона одам ҳақидаги ҳикоя тармоқдагиларнинг кулгисига сабаб бўлди — Sof.uz\nЭрондаги авиаҳалокатда омон қолган ягона одам ҳақидаги ҳикоя тармоқдагиларнинг кулгисига сабаб бўлди\n17.01 14:29 4818 Жамият\nИнтернетда Эронда украин самолётининг ҳалокатга учраши натижасида экипаждан биргина одам тирик қолганлиги ҳақида ҳикоя тарқалди. Ҳикоя рост-ёлғонлиги ҳақида бирор ишончли маълумот йўқ. Шунга қарамасдан қизғин муҳокама қилинмоқда.\nҲикоя мазмуни қуйидагича: Украин самолётининг ҳалокатга учраши оқибатида ягона тирик қолган инсон Ҳожи Абу Аббосдир. У йўлга отланишидан олдин рафиқасига “Эртага Украинага кетяпман, сенга нима олиб келай?” – дейди. Рафиқаси “Сиз омон-эсон келишингизни Аллоҳдан сўрайман холос”, деб жавоб қилади. Самолёт парвози чоғида ракета урилиб барча ҳалок бўлади, аммо Абу Аббос тирик қолади. Чунки у иккинчи хотинининг уйида тунаган. Энди у уйига қандай қайтишни билмаяпти. Бу эркакнинг уйига қайтиб болаларини кўришига бирор ёрдам бера оламизми, деб тугайди ҳикоя.\nАйримлар ҳикоя қаҳрамони аэропортга ҳам чиқмагани, рафиқасини алдаб иккинчи хотининикига борганини айтиб кулмоқда. Иккинчи хотинга уйланишнинг фойдаси ҳам бор экан, дейди баъзилар. Уйига бориш учун иккинчи аёли борлигини очиқ тан олиш мардлик бўлади, деганлар бор. Ёки бир умр иккинчиси билан қолиб кетишини таклиф қилишмоқда.\n26.02 17:22 13425\n26.02 18:18 4763\n27.02 18:00 4246\n26.02 10:49 4141\nКеча, 19:35 494\nКеча, 19:16 2354 Ўзбекистон\nКеча, 19:10 309\nКеча, 18:55 669 Ўзбекистон


Андижонда йигит ёқтирган қизига гап отган шахсни бошига темир бўлаги билан уриб, ўлдириб қўйди\nАндижонда 18 ёшли йигит яхши кўрган қизига гап отгани учун 30 ёшли йигитнинг бошига темир бўлаги билан уриб, оғир тан жароҳати етказди. Бу ҳақда ИИВ ҳузуридаги Тергов департаменти матбуот хизмати хабар берди.\n18 ёшли О.Н. ўзининг яхши кўрган қизига гап отганлиги учун 30 ёшли Ж.Ў. билан ўзаро жанжаллашганлиги оқибатида 2020 йилнинг 25 июль куни соат 22:30 да Асака тумани «Қипчоқ» МФЙ ҳудудида О.Н. қўлида бўлган темир бўлаги билан Ж.Ў.нинг бош қисмига урган. Натижада Ж.Ў. оғир тан жароҳати олиб, шифохонага ётқизилган.\nҲолат юзасидан Асака тумани ИИБ ҳузуридаги Тергов бўлими томонидан Жиноят кодексининг 104-моддаси 1-қисми (Қасддан баданга оғир шикаст етказиш) билан жиноят иши қўзғатилган.\nКўрсатилган тиббий муолажаларга қарамасдан Ж.Ў. 27 июль куни шифохонада вафот этган.\nАввалроқ Бухорода ёқтирган йигитига суратларини юборган қизни қўрқитиб, 3700 доллар ва 20 миллион сўмлик тилла тақинчоқларни қўлга киритган аёл ушлангани ҳақида хабар берилган эди.


Америкалик қиз 13 килограммли лаққа балиқни қўли билан тутди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Америкалик қиз 13 килограммли лаққа балиқни қўли билан тутди\t10:36, 01 июль\tАҚШнинг Алабама штати Креншо округида яшовчи 19 ёшли Ханна Баррон ўзининг Instagram`даги саҳифасида 13 килограмм келадиган лаққа балиқни қармоқсиз қўли билан тутаётгани акс этган видеоролик ва фотосуратларни жойлади, деб хабар беради “Tjournal” нашри. Ханна тўрт йилдан буён балиқчилик билан шуғулланади. Балиқни фақат қўл билан тутиш АҚШнинг жанубий штатларида кенг тарқалган усул ҳисобланади ва бу нудлинг деб номланади. Аксар ҳолларда бу усул ёрдамида лаққа балиқлар тутилади. Сабаби лаққа балиқлар унчалик ҳаракатчан эмас ва улар дарё ва кўлларда яшайди.\nНудлинг жараёни дарё тубидаги лаққа балиқнинг уясини излашдан иборат. Балиқчи лаққани ичидан ушлайди ва уни қирғоққа судраб чиқади. Лаққа балиқлар 30 килограммгача вазнга эга бўлади. Силлиқ балиқни қўлдан бой бермаслик учун балиқчига ёрдамчи керак бўлади.